
Studii 


Principiile dreptului de la tradiţie 
la modernitate 


SCURTE CONSIDERAŢII 
___ DESPRE PRINCIPII 
IN ŞTIINŢA ŞI FILOZOFIE 


În filozofie şi, în general în ştiinţă, principiul are o 
valoare teoretică şi explicativă deoarece este menit 
a sintetiza şi exprima bazele şi unitatea existenţei 
umane, a existenţei în general şi a cunoaşterii în 
diversitatea lor de manifestare. Descoperirea şi 
afirmarea principiilor în orice ştiinţă conferă 
certitudine cunoaşterii, atât prin exprimarea 
elementului prim, care există prin el însuşi, fără a 
avea nevoie de a fi dedus sau demonstrat, cât şi 
prin realizarea coeziunii de sistem, fără de care 
cunoaşterea şi creaţia ştiinţifică nu ar putea exista. 

Principiul are multiple semnificaţii în filozofie şi 
ştiinţă, dar pentru demersul nostru ştiinţific, reținem 
pe acela de „element fundamental, idee, lege de 
bază pe care se întemeiază o teorie ştiinţifică, un 
sistem politic, juridic, o normă de conduită sau 
totalitatea legilor şi a noţiunilor de bază ale unei 
discipline” !. Locul comun al sensurilor termenului 
de principiu îl formează esenţa, o categorie 
importantă pentru filozofie ca şi pentru drept. 

Principiul reprezintă datul ca atare, ce poate avea 
o dublă semnificaţie: a) ceea ce există înainte de 
orice cunoaştere ca factor aprioric şi temei pentru 
ştiinţă; b) element teoretic şi rezultant de sinteză a 
diversităţii fenomenale pentru realitatea de orice fel. 
Distincția şi relaţia dintre “dat” şi “construit” sunt 
importante pentru a înţelege natura principiilor în 
ştiinţă şi în special în drept. În lucrarea sa “Science 
et tehnique en droit positif', apărută la începutul 
secolului XX, Frangois Geny? analizează pentru 
prima dată raportul dintre ştiinţa şi tehnica juridică, 
pornind de la două concepte: “datul” şi “construitul”. 
În opinia lui Geny un lucru este “dat” atunci când el 
există ca obiect în afara activităţii productive a 
omului. În acest sens, autorul distinge patru 
categorii: datul real, datul istoric, datul raţional, datul 
ideal. Din perspectiva temei noastre de cercetare 
interesează două dintre aceste categorii şi anume: 
“datul raţional!” care constă în acele principii ce 
decurg din consideraţia care trebuie arătată omului 
şi relaţiilor umane şi “datul ideal” prin care se 

instituie un element dinamic, respectiv aspiraţiile 
morale şi spirituale ale unei civilizaţii particulare. 

Un lucru este “construit” atunci când este realizat 
de om, ca de pildă un raţionament, o normă juridică 
etc. “Datu!” este relativ în sensul că el este influenţat 
de “construit”, de activitatea umană. În ceea ce 
priveşte “datul”, atitudinea omului constă în a-l 
cunoaşte cu ajutorul ştiinţei. În ceea ce priveşte 
“construitul”, omul este prin ipoteză constructorul, el 
poate să facă în acest sens artă sau tehnică. Sfera 
construitului se întinde şi asupra ordinii sociale şi 
politice. 

Se pune întrebarea dacă dreptul este “dat”, obiect 
de ştiinţă, altfel spus de constatare şi înregistrare 
sau este “construit“, operă tehnică ? Din perspectivă 
istorică, dreptul este evident “dat”, obiect de ştiinţă, 
aşa cum apare vechiul drept, dreptul contemporan 
naţional sau internaţional. Elaborarea dreptului 
pozitiv presupune însă “o construcţie” şi în acest 
sens regulile juridice sunt opera tehnicii. În literatura 
juridică s-a reţinut această distincţie, în conformitate 
cu care ştiinţa cercetează climatul social care 
solicită o anumită normativitate juridică, iar tehnica 
vizează modalităţile prin care legiuitorul transpune 
în practică, “construieşte” regulile juridice. S-a 
subliniat totodată relativitatea acestei distincţii, 
avându-se în vedere că tehnica juridică presupune 
şi ea o creaţie, o activitate ştiinţifică3. Prin urmare, 
principiile reprezintă “datul” ca ideal sau temei 
pentru ştiinţă şi “construitul” în situaţia în care sunt 
elaborate sau transpuse într-o construcţie umană, 
inclusiv prin norme juridice. 

O bună sistematizare a sensurilor pe care le are 
noţiunea de principiu este realizată într-o 
monografie: „a) principiul întemeietor al unui 
domeniu al existenţei; b) ceea ce ar fi ascuns 
cunoaşterii directe şi necesită prelucrări logico- 
epistemologice; c) concept logic ce ar permite 
cunoaşterea fenomenului particular.” Această 
sistematizare, aplicată la drept înseamnă: „a) 
discuţia referitoare la esenţa dreptului; b) dacă şi 
cum am cunoaşte esenţa; c) operativitatea aşezării 
în fenomenalitatea dreptului, corelată sau nu cu 
esenţa”?. 

Nevoia spiritului de a urca până la principii este 
naturală şi deosebit de persistentă. Orice 
construcţie ştiinţifică sau sistem normativ trebuie să 
se raporteze la principii care să le garanteze sau să 
le întemeieze. Această mişcare regresivă către 
necondiţionat, către ceea ce este prim în mod 
absolut este de exemplu mişcarea pe care o 
urmează Platon în Cartea a Vll-a a Republicii?, 
atunci când pune existenţa „Binelui” ca principiu 
prim şi neipotetic. În acelaşi sens, un alt mare 
gânditor” vorbeşte de “primele principii” sau 
principiile eterne ale “Fiinţei” nedemonstrabile, 
temei al oricărei cunoaşteri şi al oricărui existent, 
dincolo de care nu se află decât ignoranţa. 
Întrebarea este atunci de a şti dacă ceea ce pare 
necesar, în virtutea logică a cunoaşterii este 
necesar şi în ordinea ontologică a existenţei. În 
“Critica raţiunii pure”,8 Kant va arăta că o astfel de 
trecere, de la logică la existenţă, (argumentul 
ontologic) nu este legitimă. Dacă necondiţionatul, ca 
principiu, este pus în mod necesar de către raţiunea 
noastră, acest lucru nu poate şi nici nu trebuie să ne 
conducă la concluzia că acest necondiţionat există 
în afara ei şi independent de orice realitate. 

În consecinţă, principiile, întrucât vizează 
existenţa în toate domeniile ei, nu pot şi nu trebuie 
sa fie imuabile, ci sunt rezultatul devenirii. Ele sunt 
un “dat”, dar numai ca rezultat al dialecticii 
existenţiale sau ca reflectare a devenirii în lumea 
fenomenală şi a esenței. 


ASPECTE DE DOCTRINĂ 
PRIVIND PRINCIPIILE 
DREPTULUI 


Dreptul, deoarece presupune raportul deosebit 
de complex, între esenţă şi fenomene, precum şi o 
dialectică specifică fiecăreia dintre cele două 
categorii în planul realităţii teoretice, normative dar 
şi sociale, nu poate fi în afara principiilor. 

Problema statutului principiilor dreptului şi 
explicarea acestora a preocupat mereu pe 
teoreticieni. Şcoala dreptului natural a argumentat 
că sursa, originea, deci temeiul principiilor juridice 
este natura umană. Şcoala istorică a dreptului, sub 
influenţa  kantianismului, deschide o nouă 
perspectivă în cercetarea genezei principiilor 
juridice, prezentându-le ca produse ale spiritului 
popular (Volkgeist) ceea ce deplasază temeiul 
dreptului din universul raţiunii pure la confluenţa 
unor origini istorice disipată într-o multitudine de 
forme trecătoare. Variantele şcolii pozitiviste susţin 
că principiile dreptului sunt generalizări induse din 

experienţa socială. Când generalizarea acoperă o 
serie suficient de mare de fapte sociale suntem în 
prezenţa unor principii. Există şi autori precum 
Rudolf Stammler care neagă temeinicia oricărui 
principiu juridic, considerând conţinutul dreptului 
diversificat în spaţiu şi timp, lipsit de universalitate. 
În concepţia autorului dreptul ar fi o categorie 
culturală?. 

Referindu-se la aceeaşi problemă, Mircea 
Djuvara afirma: “Toată ştiinţa dreptului nu consistă 
în realitate, pentru o cercetare serioasă şi metodică, 
decât în a degaja din multitudinea dispoziţiilor de 
lege esenţialul lor, adică tocmai aceste principii 
ultime de justiţie din care derivă toate celelalte 
dispoziţii. În felul acesta întreaga legislaţie devine 
de o mare claritate şi se prinde ceea ce se cheamă 
spiritul juridic. Numai astfel se face elaborarea 
ştiinţifică a unei legi”!Y. În opinia noastră acesta 
este punctul de plecare pentru înţelegerea 
principiilor dreptului. 

În literatura de specialitate, nu există o opinie 
unanimă cu privire la definirea şi semnificaţiile 
principiilor dreptului 7. Pot fi identificate o serie de 
elemente comune pe care le subliniem mai jos: 

- Principiile de drept sunt idei generale, 
postulate călăuzitoare, prescripţii fundamentale sau 
fundamente ale sistemului de drept. Ele 
caracterizează întregul sistem al dreptului, 
constituind în acelaşi timp trăsături specifice ale 
unui tip de drept; 

- Principiile generale ale dreptului 
configurează structura şi dezvoltarea sistemului de 
drepti, asigură unitatea, omogenitatea, echilibrul, 
coerenţa şi capacitatea dezvoltării acestuia; 

- Autorii disting între principii fundamentale 
ale dreptului, ce caracterizează întregul sistem de 
drept şi care reflectă ceea ce este esenţial în cadrul 
tipului de drept respectiv şi principii valabile pentru 
anumite ramuri de drept sau instituţii juridice. 

Astfel, în doctrină, au fost identificate şi analizate 
următoarele principii generale ale dreptului: 1) 
asigurarea bazelor legale de funcţionare a statului; 
2) principiul libertăţii şi egalităţii; 3) principiul 
responsabilităţi; 4) principiul echităţii şi justiţiei !2. 
Acelaşi autor consideră că principiile generale ale 
dreptului au o importanţă teoretică şi practică care 
constă în: a) principiile dreptului trasează linia 
directoare pentru sistemul juridic şi orientează 
activitatea legiuitorului; b) aceste principii sunt 
importante şi pentru administrarea justiţiei 
deoarece, “Omul de drept trebuie să constate nu 
numai pozitivitatea legii, el trebuie să-şi explice şi 
raţiunea existenţei sale sociale, suportul social al 

dreptului, legătura sa cu valorile sociale ”; c) 
principiile generale ale dreptului pot ţine loc de 
norme de reglementare atunci când judecătorul, în 
tăcerea legii, soluţionează cauza în baza principiilor 
generale de drept 13. 

Una dintre marile probleme ale doctrinei juridice o 
reprezintă raportul dintre principiile dreptului, 
normele de drept şi valorile sociale. Opiniile 
exprimate nu sunt unitare, ele diferă în funcţie de 
concepţia juridică. Şcoala dreptului natural, 
raţionaliştii, filozofia kantiană şi hegeliană a 
dreptului admit existenţa unor principii în afara 
normelor pozitive şi superioare acestora. Principiile 
dreptului se întemeiază pe raţiunea umană şi 
configurează valoric întreaga ordine juridică. Spre 
deosebire, şcoala  pozitivistă a dreptului, 
normativismul kelsian consideră că principiile sunt 
exprimate prin normele dreptului şi în consecinţă nu 
există principii de drept în afara sistemului de norme 
juridice. Eugeniu Speranţia stabilea o 
corespondenţă între drept şi principiile dreptului: 
“Dacă dreptul apare ca un total de norme sociale, 
obligatorii, unitatea acestei totalităţi este datorată 
consecvenţei tuturor normelor față de un număr 
minim de principii fundamentale, ele însele 
prezentând un maximum de afinitate logică între 
ele”14. 

În legătură cu această problemă, în literatura de 
specialitate română s-a exprimat ideea că principiile 
de drept sunt prescripţii fundamentale ale tuturor 
normelor juridice15. Într-o altă opinie, se consideră 
că principiile de drept orientează elaborarea şi 
aplicarea normelor juridice, ele au forţa unor norme 
superioare, regăsite în textele actelor normative, dar 
pot fi şi deduse din “valorile sociale permanente”, 
atunci când nu sunt formulate expres prin normele 
dreptului pozitiv 16. 

Cosiderăm că principiile generale de drept se 
delimitează de normele pozitive ale dreptului, dar 
indiscutabil există o realaţie între cele două valori. 
De exemplu, egalitatea şi libertatea sau echitatea şi 
justiţia sunt fundamente valorice (valori) ale vieţii 
sociale. Ele trebuie să-şi găsească expresia 
juridică. În acest fel apar conceptele juridice care 
exprimă aceste valori, concepte care devin 
fundamente (principii) ale dreptului. Din aceste 
principii derivă apoi normele juridice. Spre 
deosebire de norme, principiile generale ale 
dreptului au valoare explicativă deoarece conţin 
temeiurile existenţei şi evoluţiei dreptului 17. Alături 
de alţi autori! apreciem că normele juridice se 
raportează la principiile dreptului în două sensuri: 
normele conţin şi descriu cele mai multe din 

principiile lor; funcţionarea principiilor se realizează 
apoi prin aplicarea în practică a conduitei prescrise 
de norme. În raport cu principiile, normele juridice 
au valoare explicativă, teleologică mai restrânsă, 
scopul normelor fiind să conserve valorile sociale, 
nu să-şi explice raţiunea cauzală a existenţei lor. 
Principiile dreptului sunt expresia valorilor 
promovate şi apărate de drept. Am putea spune că 
cele mai generale principii ale dreptului coincid cu 
valorile sociale promovate de drept. 

Pentru o înţelegere corectă a problematicii 
valorilor în drept şi a exprimării lor prin principiile 
dreptului se impun unele succinte precizări în 
contextul temei noastre de cercetare. Diferitele 
curente şi şcoli juridice, din antichitate şi până în 
prezent, au căutat să explice şi să fundamenteze 
reglementările şi instituţiile juridice prin unele 
concepte generale apreciate ca fiind valori 
deosebite pentru societate. Dreptul se întemeiază 
pe judecăţi de valoare. Într-adevăr, prin natura sa 
dreptul implică o apreciere, o valorizare a conduitei 
umane în funcţie de anumite valori, reprezentând 
finalitatea ordinii juridice cum ar fi: justiţia, binele 
comun, libertatea etc19. Valorile nu sunt de natură 
strict şi exclusiv juridică. Dimpotrivă ele au o 
dimensiune mai largă de natură morală, politică, 
socială, filozofică în general. Aceste valori trebuie 
înţelese în dinamica lor istorico-socială. Deşi unele 
dintre ele pot fi regăsite în toate sistemele de drept, 
ca de exemplu justiţia, totuşi specificul şi 
particularităţile istorice ale societăţii îşi pun 
amprenta asupra lor. Valorile unei societăţi trebuie 
deduse primordial din filozofia (socială, morală, 
politică, juridică) ce prezidează şi orienteză forţele 
sociale din societatea respectivă. 

Legiuitorul, în procesul de legiferare, orientându- 
se după aceste valori, exprimate în special de 
principiile generale ale dreptului, le transpune în 
norme juridice, iar pe de altă parte, o dată 
“legiferate” aceste valori sunt apărate şi promovate 
în forma specifică reglementării juridice. Norma 
juridică devine atât un etalon de apreciere a 
conduitei în funcţie de valoarea socială respectivă, 
cât şi un mijloc de asigurare a realizării exigenţelor 
acestei valori şi de predicţie a evoluţiei viitoare a 
societăţii. Mai trebuie adăugat că normele juridice 
substanţializează valorile juridice în chip relativ, 
deoarece nici în ansamblu şi nici individual nu indică 
total o valoare juridică, nu-i epuizează bogăţia de 
conţinut. 

În ce priveşte identificarea valorilor promovate de 
drept, părerile autorilor nu coincid, deşi ele se 
cantonează în sfere apropiate. Astfel, Paul Roubier 

enumeră ca valori justiţia, securitatea juridică şi 
progresul social20. Michel Villey enumeră patru 
mari finalităţi ale dreptului: justiţia, buna conduită, 
servirea oamenilor şi servirea societăţii? LA Frangois 
Rigaux vorbeşte de două categorii şi anume: cele 
primordiale, denumite de el formale, ordinea, pacea 
şi securitatea juridică şi cele materiale egalitatea şi 
justiţia22. Valoarea incontestabilă ce defineşte 
finalitatea dreptului, în concepţia celor mai de 
seamă gânditori, încă din antichitate este justiţia. 
Conceptul deosebit de complex justiție a fost 
abordat, explicat şi definit de numeroşi gânditori — 
moralişti, filozofi, jurişti, sociologi, teologi — care 
pornesc în definirea acestuia de la ideile de just, 
echitabil, în sensul de a-i da fiecăruia ceea ce i se 
cuvine. Principiul general al dreptului, al echităţii şi 
justiţiei este expresia justiţiei ca valoare socială. 
Multe concepţii despre drept ar fi situabile fie într-o 
linie raţionalistă, fie într-una realistă. Raţionaliştii 
argumentează că principiul justiţiei e înnăscut 
omului, ţine de raţiunea noastră în eternitatea ei. 
Realiştii argumentează că justiţia e un elaborat al 
istoriei şi experienţei general umane. Indiferent de 
orientarea teoretică, justiţia constituie neîndoielnic 
un temei complex al universului juridic. Giorgio del 
Vecchio afirma că justiţia e conformare la legea 
juridică, legea juridică fiind ceea ce cuprinde justiţia. 
După Lalande justiţia e proprietatea a tot ceea ce 
este just; Faberquetes consideră dreptul ca 
expresia unică a principiului justiţiei, iar justiţia ca, 
fireşte, conţinutul unic al expresiei dreptului. S-a mai 
spus că justiţia e voinţa de a da fiecăruia ce e al său; 
este echilibru sau proporţia raporturilor dintre 
oameni, este iubirea socială sau este realizarea 
armonioasă a esenței fiinţei umane23. 

Justiţia ca valoare şi principiu al dreptului există 
prin normele juridice cuprinse în constituţii, legi etc. 
Aceasta nu înseamnă că dreptul obiectiv, cu 
exprimările lui, poartă în întregime şi inevitabil 
“justiţia”: nu tot ceea ce e drept în vigoare este just. 
Pe de altă parte, există norme juridice, ca de pildă 
cele tehnice, care sunt indiferente ideii de justiţie. 
După cum există împrejurări când dreptul pozitiv se 
inspiră mai mult din considerente de utilitate decât 
de justiţie pentru a menţine ordinea şi stabilitatea în 
societate. În opinia noastră, justiţia, ca valoare 
socială şi totodată ca principiu general al dreptului 
se dimensionează în ideile de justă masură, 
echitate, legalitate şi bună-credinţă. Cu deosebire 
concepiele de justă masură şi echitate exprimă 
proporţionalitatea. Principiul justiţiei are acest 
conţinut călăuzitor în linie cognitiv-acţională: a da 
fiecăruia ce i se cuvine. Un sistem de drept este 

unitar, omogen, echilibrat şi coerent dacă în toate 
componentele sale “asigură, ocroteşte, consacră”, 
în aşa fel încât fiecare persoană fizică şi juridică să 
fie ceea ce este, să aibă ceea ce i se cuvine fără a 
se leza reciproc sau sistemul social. 

Echitatea este o dimensiune a principiului justiţiei 
în consensualitatea acestuia cu binele moralei. 
Acest concept mlădiază egalitatea juridică formală, 
o umanizează, introducând în sistemele de drept în 
vigoare categoriile moralei din perspectiva cărora 
îndreptăţirea este şi o facere întru bine şi întru 
libertate. “Considerată astfel, echitatea se propagă 
până în cele mai îndepărtate sfere ale sistemului de 
norme juridice, fructificând chiar şi domenii strict 
tehnice sau formale, aparent indiferente față de 
preocupările axiologice” i Înţeleasă prin ideea de 
proporţionalitate, echitatea priveşte diminuarea 
inegalităţii, acolo unde stabilirea unei egalităţi 
perfecte (numită şi dreptate formală) este imposibilă 
datorită particularităţilor situaţiei de fapt. Altfel spus, 
în raport cu generalitatea normei juridice, echitatea 
sugerează să luăm în seamă situaţiile de fapt, 
circumstanţele personale, unicitatea cauzei, fără a 
se cădea în extremă. 

Ideea de justiţie evoluează sub influenţa 
transformărilor social-politice din societate. Astfel, în 
statele democratice contemporane, pentru a se 
sublinia realizările politicii sociale privind condiţiile 
de viaţă şi de muncă, drepturile economice, sociale, 
culurale, se vorbeşte de justiție socială. Realizarea 
justiţiei sociale este înscrisă ca o cerinţă a statului 
de drept în documentul adoptat la Conferinţa pentru 
Securitate şi Cooperare Europeană, Copenhaga, 
1990. 

O altă problemă a doctrinei juridice este de a 
stabili raportul dintre principiile dreptului şi cele ale 
moralei. Christian Thomasius în lucrarea sa 
Fundamenta juris naturae et gentium ex sensu 
comuni deducta (1705)25, distingea între misiunea 
dreptului de a ocroti raporturile exterioare ale 
indivizilor umani prin prescripţii ce formează obligaţii 
perfecte şi sancţionabile şi misiunea moralei să 
ocrotească viaţa interioară a indivizilor numai prin 
prescripţii ce formează obligaţii imperfecte şi 
nesancţionabile. Această deosebire dintre morală şi 
drept a devenit clasică. 

Fără îndoială, dreptul nu poate fi confundat cu 
morala, pentru mai multe considerente analizate în 
literatura de specialitate26. Totuşi, dreptul şi morala 
se află din cele mai vechi timpuri într-o strânsă 
relaţie care nu poate fi considerată ca 
întâmplătoare. Relaţia respectivă este de natură 
axiologică. Valorile juridice şi etice au o origine 

comună, respectiv conştiinţa indivizilor care trăiesc 
în aceeaşi comunitate. Teoria jusraţionalismului — 
formă modernă a jusnaturalismului — a încercat să 
argumenteze că există un fond de principii ale 
dreptăţii universale şi eterne, deoarece sunt înscrise 
în raţiunea umană unde se împletesc cu principiile 
binelui şi adevărului. Aşadar, dreptul întrucât e 
raţional, e natural şi întrucât e natural este şi moral. 
Desigur, dreptul reglementează eminamente 
conduita exterioară a individului uman. Cu toate 
acestea, dreptul nu se dezinteresează de morală, 
“prin aceea că prin intermediul echităţii caută binele 
acţionând spre  concordarea exteriorului cu 
interiorul, pe când morala acţionează spre 
concordarea interiorului cu exteriorul individului, 
întru aceeaşi echitate”27. 

Noi considerăm că întradevăr morala şi dreptul au 
o structură valorică comună şi aceasta se poate 
deduce nu numai din afirmaţia destul de frecvent 
întâlnită şi potrivit căreia “dreptul este un minim de 
morală”, dar şi din constatarea că nu există enunţ 
moral care să fie denunţat ca nedrept, deşi uneori 
sunt descoperite enunţuri juridice în dezacord cu 
principiile morale. Se observă tendinţa dreptului de 
a face apel la valori cu caracter moral pentru ca 
acestea să fie introduse în reglementări juridice. În 
acest sens, loan Muraru afirma că: “Regulile 
morale, deşi de obicei sunt mult mai apropiate de 
dreptul natural şi de cutumă, ele exprimă deziderate 
ancestrale şi permanente ale omenirii. Regulile 
morale, deşi de obicei nu se aduc la îndeplinire, în 
caz de nevoie prin forța coercitivă a statului trebuie 
sprijinite juridic în realizarea lor atunci când apără 
viaţa, libertatea şi fericirea oamenilor. De aceea în 
Constituţia României referirile la ipostazele moralei 
nu lipsesc. Aceste referiri constituţionale asigură 
moralei eficienţă,  validitate. Astfel, spre 
exemplificare, art.26, art.30, ocrotesc « bunele 
moravuri », art.53 menţionează « morala publică ». 
De asemenea, « buna-credinţă » care evident este 
mai întâi un concept moral este consacrată prin 
art.11 şi art.57. “28, Prin urmare, principiile generale 
ale dreptului şi cele ale moralei au un fond valoric 
comun. Normele dreptului pot exprima valori care la 
origine sunt morale şi care se regăsesc şi în 
conţinutul principiilor generale ale dreptului, aşa 
cum este de exemplu echitatea sau forma sa 
particulară, proporţionalitatea. 

Principiile dreptului au aceleaşi trăsături şi 
semnificaţii logico-filozofice ca şi ale principiilor în 
general. Particularităţile lor sunt determinate de 
existenţa a două sisteme de raporturi dialectice 
specifice dreptului: principii — categorii — norme; 

principii — dreptul, ca realitate socială. 

Pot fi identificate câteva trăsături mai importante 
ale principiilor dreptului, utile pentru a stabili dacă 
proporţionalitatea poate fi considerată un principiu 
de drept: 

A) Orice principiu de drept trebuie să fie de 
ordinul esenței. El nu se poate identifica cu un caz 
concret sau cu o apreciere individuală a relaţiilor 
juridice. Principiul trebuie să reprezinte stabilitatea 
şi echilibrul raporturilor juridice, indiferent de 
varietatea reglementărilor normative sau ale 
aspectelor particulare specifice realităţii juridice. În 
consecinţă, principiul de drept trebuie să fie opus 
aleatoriului şi să exprime necesitatea ca esenţă. Cu 
toate acestea, principiul nu poate fi o creaţie pură a 
raţiunii. El are o dimensiune raţională, abstractă de 
maximă generalitate, dar nu este o creaţie 
metafizică. Deşi de ordinul esenței, principiile de 
drept nu pot fi eterne şi absolute, ci reflectă 
transformările sociale, exprimă particularităţile 
istorice, economice, geografice, politice ale 
sistemului care le conţine şi la rândul lor pe care îl 
fundamentează2%. 

Principiile dreptului evoluează pentru că realităţile 
pe care le reflectă şi le explică sunt supuse 
perfecţionării. “În drept fiecare relaţie juridică este 
susceptibilă — la fel de perfecţionare. Niciodată nu 
se va putea termina perfecţionarea ştiinţifică a 
analizei juridice. Dar, în drept, trebuie să dăm 
imediat soluţii, pentru că viaţa practică nu 
aşteaptă”30 Fiind de ordinul esenței, principiile 
dreptului au caracter generalizator, atât pentru 
varietatea raporturilor juridice, cât şi pentru normele 
dreptului. În acelaşi timp exprimând esenţialul şi 
generalul realităţii juridice, principiile dreptului sunt 
temei pentru toate celelalte reglementări normative. 
Există mari principii ale dreptului care nu depind de 
consacrarea lor prin norme juridice, dar norma de 
drept le determină conţinutul concret, în raport cu 
timpul istoric de referinţă. 

B) Principiile dreptului sunt consacrate şi 
recunoscute prin constituţii, legi, cutumă, 
jurisprudenţă, documente internaţionale sau 
formulate în doctrina juridică. Principiile trebuie să 
fie acceptate pe plan intern şi să facă parte din 
dreptul naţional al fiecărui stat. Principiile generale 
ale dreptului sunt consacrate în constituţii. 
Caracterele sistemului juridic ale unui stat 
influențează şi chiar determină consacrarea şi 
recunoaşterea principiilor dreptului. 

Opera de consacrare în documentele politice şi 
juridice a principiilor dreptului este în plină 
desfăşurare. Astfel, în documente internaţionale 

precum Carta O.N.U. sau Declaraţia Adunării 
Generale a O.N.U din 1970, sunt consacrate 
principii ce caracterizează ordinea de drept 
internaţională democratică. Sistemele regionale de 
drept au cunoscut şi recunoscut propriile lor 
principii. De exemplu, sistemul dreptului comunitar 
consacră următoarele principii mai importante: 
principiul egalităţii, protecţia drepturilor 
fundamentale ale omului, principiul certitudinii 
juridice, principiul subsidiarităţii, principiul autorităţii 
de lucru judecat şi principiul proporţionalităţiis 3 
Majoritatea constituţiilor democratice consacră 
principii precum: principiul suveranităţii, principiul 
legalităţii şi al supremaţiei, constituţiei, principiul 
democraţiei, principiul pluralismului, principiul 
reprezentării, principiul egalităţii etc. 

Jurisprudenţa are un rol însemnat în consacrarea 
şi aplicarea principiilor dreptului. Sunt situaţii în care 
principiile de drept sunt recunoscute pe cale 
jurisprudenţială, fără a fi formulate în textul actelor 
normative. Astfel, Codul civil italian recomandă 
judecătorilor de a statua în absenţa unor texte, în 
lumina principiilor generale ale dreptului. 

Există sisteme de drept în care nu toate principiile 
au o consacrare normativă. Ne referim în mod 
special la marele sistem cunoscut sub denumirea 
de common low, care constă în existenţa a trei 
subsisteme normative, autonome şi paralele: 
common low (în sens restrâns); equity; şi statute- 
low. Equity reprezintă un asamblu de principii 
desprinse din practica instanţei şi care sunt un 
corectiv adus regulilor de common-low. 

Cu toată varietatea modului de consacrare şi 
recunoaştere a principiilor dreptului, se desprinde 
necesitatea cel puţin a recunoaşterii lor pentru a 
putea fi caracterizate şi aplicate în sistemul de 
drepi. Această consacrare sau recunoaştere nu 
este suficient să fie doctrinară, ci trebuie să se 
realizeze prin norme sau jurisprudenţă. Trebuie 
totuşi realizată o distincţie între consacrarea sau 
recunoaşterea principiilor dreptului, iar pe de altă 
parte, aplicarea lor. 

C) Principiile de drept reprezintă valori pentru 
sistemul de drept, deoarece exprimă atât idealul 
juridic, cât şi cerinţe obiective ale societăţii, au un rol 
reglator pentru relaţiile sociale. În situaţia în care 
norma este neclară sau nu există, soluţionarea 
litigiilor se poate realiza direct în baza principiilor 
generale sau speciale ale dreptului. Ca ideal, ele 
reprezintă un temei coordonator pentru opera de 
legiferare. 

D) În clasificarea principiilor dreptului se porneşte 
de la considerentul că între ele există o ierarhizare 

sau un raport de la general la particular33. Pornind 
de la această constatare putem distinge: 

1. Principii generale ale dreptului care formează 
conţinutul unor norme de aplicaţie universală cu 
nivel maxim de generalitate. Acestea sunt 
recunoscute de doctrină şi exprimate de acte 
normative în dreptul intern sau tratate internaţionale 
de importanţă deosebită. De regulă, aceste principii 
sunt înscrise în constituţii având astfel şi o forţă 
juridică superioară faţă de toate celelalte legi şi faţă 
de toate ramurile dreptului. Referindu-se la 
importanţa teoretică şi practică a studierii principiilor 
dreptului, Nicolae Popa remarca: “principiile 
generale de drept sunt prescripţiile fundamentale 
care cumulează creerea dreptului şi aplicarea sa... 
În concluzie acţiunea principiilor dreptului are ca 
rezultat conferirea certitudinii dreptului — garanţia 
acordată indivizilor contra imprevizibilităţii normelor 
coercitive — şi a congruenţei sistemului legislativ, 
adică concordanța legilor, caracterul lor social, 
verosimilul, oportunitatea lor'**. 

Principiile generale au un rol şi în administrarea 
justiţiei, pentru că cei însărcinaţi cu aplicarea 
dreptului trebuie să cunoască nu numai litera legii, 
dar şi spiritul ei iar principiile generale constituie 
acest spirit. În cadrul acestora putem include: 
principiul legalităţii, principiul consacrării, respectării 
şi garantării drepturilor omului, principiul egalităţii, 
principiul justiţiei şi echităţii etc. 

2. Principii specifice care exprimă valori 
particulare şi care de regulă au acţiunea limitată la 
una sau mai multe ramuri de drept. Ele sunt înscrise 
în coduri sau alte legi. Pot fi incluse în această 
categorie principiul legalităţii pedepselor, al 
obligativităţii contractelor, prezumția de nevinovăție, 
principiul respectării tratatelor internaţionale etc. 
Principiile speciale îşi au sursa valorică în principiile 
fundamentale ale dreptului. De exemplu, 
proporţionalitatea este unul din vechile şi clasicele 
principii ale dreptului, redescoperit în epoca 
modernă. Semnificaţia acestui principiu, în sens 
general, este aceea de relaţie echivalentă, echilibru 
între fenomene, situaţii, persoane etc, dar şi ideea 
de justă măsură. lon Deleanu precizează că: “La 
origine, conceptul de proporţionalitate este exterior 
dreptului; el evocă ideea de corespondenţă şi 
echilibru, chiar de armonie. Apărut ca principiu 
matematic, principiul proporţionalităţii s-a dezvoltat 
şi ca idee fundamentală în filozofie şi drept, primind 
forme şi accepţiuni diferite: “rezonabil”, “raţional”, 
“echilibru”, “admisibil”, “tolerabil”, etc35. Prin 
urmare, proporţionalitatea face parte din conţinutul 
principiului echităţii şi al justiţiei, considerat ca fiind 

un principiu general al dreptului. Totodată, prin 
consacrarea sa normativă, explicită sau implicită, şi 
prin aplicarea jurisprudenţială, proporţionalitatea are 
semnificaţii particulare în diferite ramuri de drept: 
dreptul constituţional, dreptul administrativ, dreptul 
comunitar, dreptul penal etc. Definiţia, înţelegerea şi 
aplicarea acestui principiu, în semnificaţiile mai sus 
arătate rezultă din analiza doctrinară şi interpretarea 
jurisprudenţială36. 


ACTUALITAEA 
DEMERSULUI FILOSOFIC 
PRIVIND ÎNŢELEGEREA 
ŞI APLICAREA PRINCIPIILOR 
DREPTULUI 


Un argument pentru care filozofia dreptului 
trebuie să fie o realitate prezentă nu numai în sfera 
teoreticului dar şi pentru activitatea practică de 
elaborare a actelor normative sau înfăptuirea 
justiţiei, îl reprezintă existenţa principiilor generale şi 
de ramură ale dreptului, unele fiind consacrate şi în 
Constituţie. 

Principiile dreptului, prin natura, generalitatea şi 
profunzimea lor, sunt teme de reflecţie în primul 
rând pentru filozofia dreptului, numai după 
construcţia lor în sfera metafizicii dreptului, aceste 
principii pot fi transpuse în teoria generală a 
dreptului, pot fi consacrate normativ şi aplicate în 
jurisprudenţă. Mai mult, există un cerc dialectic 
deoarece „înţelesurile” principiilor dreptului, după 
consacrarea normativă şi elaborarea 
jurisprudenţială urmează a fi elucidate tot în sfera 
filozofiei dreptului. O asemenea constatare impune 
totuşi distincţia între ceea ce am putea numi: 
principii construite ale dreptului, iar pe de altă parte 
principii metafizice ale dreptului. Distincția pe care o 
propunem are ca temei filozofic deosebirea mai sus 
arătată dintre „construit” şi „dat” în drept. 

Principiile construite ale dreptului sunt, prin 
natura lor, reguli juridice de maximă generalitate, 
elaborate de doctrina juridică sau de către legiuitor, 
în toate situaţiile consacrate explicit de normele 
dreptului. Aceste principii pot constitui structura 
internă a unui grup de raporturi juridice, a unei 
ramuri sau chiar a sistemului unitar al dreptului. Pot 
fi identificate următoarele trăsături: 1) sunt elaborate 
în interiorul dreptului, fiind de regulă, expresia 
manifestării de voinţă a legiuitorului, consacrată în 
norme de drept; 2) sunt exprimate întotdeauna 
explicit prin normele juridice; 3) opera de 
interpretare şi aplicare a dreptului este în măsură să 
descopere sensurile şi determinaţiile principiilor 

construite ale dreptului care, evident, nu pot depăşi 
limitele conceptuale ale acestora stabilite de norma 
juridică. În această categorie regăsim principii 
precum: publicitatea şedinţei de judecată, principiul 
contradictorialităţii, al supremaţiei legii şi 
Constituţiei, principiul neretroactivităţii legii, etc. 
Prin urmare, principiile construite ale dreptului au, 
prin natura lor, în primul rând o conotaţie juridică şi 
numai în subsidiar una metafizică. Fiind rezultatul 
unei elaborări în interiorul dreptului, eventualele 
semnificaţii şi înţelesuri metafizice urmează a fi 
ulterior consacrării lor stabilite de metafizica 
dreptului. Totodată, fiind norme de drept, au 
caracter obligatoriu şi produc efecte juridice la fel ca 
orice altă reglementare normativă. Este necesar a 
menţiona că normele juridice care consacră astfel 
de principii sunt superioare ca forță juridică faţă de 
reglementările obişnuite ale dreptului, deoarece 
vizează, în mod obişnuit, relaţii sociale considerate 
a fi esenţiale în primul rând pentru respectarea 
drepturilor fundamentale şi ale intereselor legitime 
recunoscute subiectelor de drept, dar şi pentru 
stabilitatea şi desfăşurarea echitabilă, previzibilă, 
transparentă a procedurilor judiciare. În situaţia 
acestei categorii de principii, cercul dialectic amintit 
mai sus are următoarea înfăţişare: 1) principiile 
construite sunt elaborate şi consacrate normativ de 
legiuitor; 2) interpretarea acestora se realizează în 
opera de aplicare a dreptului; 3) semnificaţiile 
valorice ale acestor principii sunt ulterior exprimate 
în sfera metafizicii dreptului; 4) „înţelesurile” 
metafizice pot constitui baza teoretică necesară 
lărgirii conotaţiei şi denotaţiei principiilor sau 
elaborării normative a unor noi astfel de principii. 
Numărul principiilor construite ale dreptului poate fi 
determinat la un anumit moment al realităţii juridice, 
dar nu există o limită preconstituită a acestora. 
Evoluţia dreptului se manifestă şi prin elaborarea 
normativă a unor noi astfel de principii. Ca exemplu, 
menţionăm „principiul subsidiarităţii”, o construcţie 
în Dreptul Uniunii Europene, preluată în legislaţia 
multor state europene, inclusiv a României. 
Principiile metafizice ale dreptului pot fi 
considerate ca un „dat” faţă de realitatea juridică şi 
prin natura lor sunt exterioare dreptului. La originea 
lor nu au o elaborare juridică, normativă, respectiv 
jurisprudenţială. Ele sunt un „dat” transcendental şi 
nu transcendent al dreptului, prin urmare, nu sunt 
„dincolo” de sfera dreptului, dar sunt „altceva” în 
sistemul juridic. Altfel spus, reprezintă esenţa 
valorică a dreptului, fără de care această realitate 
construită nu ar putea avea dimensiune ontologică. 

Nefiind construite, ci reprezentând un „dat' 
transcendental, metafizic al dreptului, nu este 
necesar să fie exprimate explicit prin normele 
juridice. Principiile metafizice pot avea şi o existenţă 
implicită, descoperită sau valorificată în opera de 
interpretare a dreptului. Ca dat implicit şi totodată ca 
esenţă transcedentală a dreptului, aceste principii 
trebuie să se regăsească, până la urmă, în 
conţinutul oricărei norme juridice şi în orice act sau 
manifestare ce reprezintă, după caz, interpretarea 
ori aplicarea normei juridice. Trebuie subliniat că 
existenţa principiilor metafizice fundamentează şi 
natura teleologică a dreptului, deoarece orice 
manifestare în sfera juridicului, pentru a fi legitimă, 
trebuie să fie adecvată unor astfel de principii. 

În literatura de specialitate juridică, astfel de 
principii, fără a fi numite metafizice, sunt identificate 
prin generalitatea lor şi de aceea au fost denumite 
„principii generale ale dreptului”. Noi preferăm să 
subliniem dimensiunea metafizică, valorică şi 
transcedentală a acestora, drept pentru care le şi 
considerăm principii metafizice ale realităţii juridice. 
Ca „dat” transcendental şi nu construit al dreptului, 
principiile în cauză sunt permanente, limitate, dar cu 
determinaţii şi înţelesuri ce pot fi diversificate în 
cercul dialectic ce le cuprinde. 

În opinia noastră, principiile metafizice ale 
dreptului sunt: principiul dreptăţii; principiul 
adevărului; principiul echităţii şi al justiţiei; principiul 
proporţionalităţii; principiul libertăţii. Într-un studiu 
viitor, vom expune pe larg considerentele ce ne 
îndreptățesc să identificăm principiile mai sus 
menţionate ca având o valoare metafizică şi 
transcedentală în raport cu realităţile juridice. 

Dimensiunea metafizică a acestor principii este 
de necontestat, dar rămâne în discuţie dimensiunea 
normativă. O analiză mai amplă a acestei probleme 
excede obiectului acestui studiu, care s-a dorit a fi 
un excurs larg asupra dimensiunii filozofice a 
principiilor dreptului. Totuşi, câteva consideraţii se 
impun. Ontologia contemporană nu mai consideră 
realitatea prin referire la conceptele clasice, de 
substanţă sau materie. În opera sa, 
„Substamzbegriff und Funktionsbegriff” (1910), 
Ernst Cassirer opune conceptul modern de 
funcţiune celui antic de substanţă. Nu ce este 
„lucrul” sau realitatea concretă, ci felul lor de a fi, 
țesătura lor lăuntrică, structura interesează pe 
moderni. Nu mai există în faţa cunoaşterii obiecte 
concrete, ci doar „relaţii” şi „funcţiuni”. Într-un fel, 
pentru cunoaşterea ştiinţifică, dar nu şi pentru 
ontologie, lucrurile dispar şi fac loc relaţiilor şi 
funcţiunilor. O astfel de abordare este operaţională 

cognitiv pentru realitatea materială, nu şi pentru 
realitatea ideală, acea „lume a Ideilor” de care 
vorbea Platon37. 

Dimensiunea normativă a realităţii juridice pare 
să corespundă foarte bine constatărilor formulate de 
Ernst Cassirer. Ce altceva este realitatea juridică 
decât un ansablu de relaţii sociale şi funcțiuni care 
sunt transpuse în noua dimensiune ontologică de 
„raporturi juridice” prin aplicarea normelor dreptului. 
Principiile construite aplicându-se unei sfere de 
relaţii sociale prin intermediul normei juridice le 
transformă în raporturi juridice, deci aceste principii 
corespund unei realităţi a juridicului, înţeleasă ca 
structură relaţională şi funcţională. 

Există însă o ordine de realitate mai profundă 
decât relaţiile şi funcțiunile. Constantin Noica 
spunea că trebuie să numim „element” această 
ordine de realitate, în care sunt împlinite lucrurile şi 
care le face să fie. Între conceptul de substanţă şi 
cel de funcţiune sau relaţie se impune un concept 
nou, care să păstreze o substanţialitate şi fără a se 
dizolva în funcţiune, să manifeste funcţionalitate38. 

Preluând această idee a marelui filozof român, 
putem afirma că principiile metafizice ale dreptului 
evocă nu numai raporturi juridice sau funcțiuni, ci 
„elemente valorice” ale realităţii juridice, fără de care 
aceasta nu ar avea fiinţă. 

Principiile metafizice ale dreptului au valoare 
normativă, chiar dacă nu sunt explicit exprimate prin 
norme de drept. Mai mult, aşa cum rezultă din 
interpretările jurisprudenţiale, ele pot avea chiar o 
semnificaţie supranormativă şi, în acest fel, pot 
legitima concepţiile jusnaturaliste în drept. Aceste 
concepţii şi doctrina supralegalităţii susţinute de 
Francoise Geny, Leon Duguit şi Maurice Duverger, 
consideră că justiţia şi, în mod deosebit justiţia 
constituţională trebuie să se raporteze la reguli şi 
principii supra-constituţionale. În opinia noastră, 
astfel de standarde sunt exprimate tocmai de 
principiile metafizice la care am făcut referire. 
Concepţiile jusnaturaliste au fost aplicate şi de 
unele instanţe constituţionale. Este celebră în acest 
sens, decizia din 16 ianuarie 1957 a Curţii 
Constituţionale Federale a R.F.Germania cu privire 
la libertatea de a ieşi de pe teritoriul federal. Curtea 
declară: „Legile nu sunt constituţionale decât dacă 
ele au fost edictate cu respectarea formelor 
prevăzute. Substanţa lor trebuie să fie în acord cu 
valorile supreme ale ordinii democratice şi liberale 
în calitate de sistem de valori stabilite de către 
Constituţie, dar mai trebuie să fie în conformitate cu 
principiile elementare nescrise (s.n.) şi cu principiile 
fundamentale ale Legii fundamentale, mai ales cu 
principiile statului de drept şi ale statului social”. 

Un ultim aspect pe care dorim să îl subliniem se 
referă la rolul judecătorului în aplicarea principiilor 
construite dar în special a principiilor metafizice ale 
dreptului. Considerăm că regula fundamentală este 
aceea a interpretării şi, implicit, a aplicării oricărei 
reglementări juridice în spiritul şi cu respectarea 
conţinutului valoric al principiilor metafizice şi 
construite ale dreptului. O altă regulă se referă la 
situaţia în care există neconcordanţă între 
reglementările juridice obişnuite iar pe de altă parte 
principiile construite şi cele metafizice ale dreptului. 
Într-o astfel de situaţie, apreciem, în lumina 
jurisprudenţei instanţe constituţionale germane, că 
principiile metafizice vor trebui aplicate cu prioritate, 
chiar şi în detrimentul unei norme concrete. În acest 
fel, judecătorul respectă caracterul fiinţial al 
sistemului juridic şi nu numai funcţiile sau relaţiile 
juridice. 

Știri noi despre vechea biserică „Sf. loan” 
din Pitești 


Actuala biserică piteșteană „Sf. loan” este ctitorită 
în 1888, o continuare mai spațioasă a uneia mai 
vechi, a cărei localizare o vom problematiza într-un 
număr viitor. Conform pisaniei noi, dar şi unei 
catagrafii din 1824, vechea biserică fusese ridicată 
din lemn de stejar pe moșie domnească în 1728 și 
mutată în 1806 (probabil refăcută din nou) pe locul 
actual de hagi Matei Făcăli (pr. Marin Branişte arată 
că în manuscrisul nr. 3530 din Biblioteca Academiei 
Române acest ctitor nou are numele de Matei 
Țăcălie ', un lon Ţăcăle între pârcălabii orașului 
încă din 17482). Primele știri despre acest prim 
lăcaș sunt deja publicate de către Nicolae lorga. 
Astfel, în 1754 popa Antonie cu câţiva megieși 
(epitropii, bineînţeles), garantează protopopului 
Petru de Pitești (de fapt al întregului judeţ Argeș) că 
va sta „la biserica din sus, din gura văii Stancii” şi că 
nu va fugi de aici3. În următorul an, 1755, un foc 
distruge Evanghelia, iar popa Antonie și colegul lui, 
diaconul Radu, fug. Prinși, garantează aceluiași 
protopop, care-l arestase deja pe preotul Antonie, 
că vor plăti paguba în câteva zile*. 

Biserica traversează discret deceniile celei de-a 
doua jumătăți a secolului al XVill-lea, fiind 
menţionată de două ori ca entitate reală, în 1764 și 
imediat după 17769. În 1814 doi creștini, probabil 
parohieni, își trec numele pe o piesă de cult de aici6. 
Începând cu perioada Regulamentelor Organice, 
mahalaua „Sf. loan” este menționată în cadrul 
Fondului Primăriei Pitești, un exemplu fiind anul 
1833 (enoriașii reprezentativi și preoţii Badea 
duhovnicul — co-ctitorul de la 1806, a se vedea mai 
jos — și popa Tudorache). De asemenea, biserica şi 
parohia „Sf. loan” din Pitești beneficiază în cadrul 
acelorași arhive judeţene de condici mitrice foarte 
preţioase, care înregistrează parohienii și preoţii pe 
perioada 1832-1865, fapt care atestă dinamica 
acestei mahalale „de hotar”, vecină cu satele 
limitrofe Piteștiului Stăncești, Smeura și Găvana. 

Accidental, în Fondul Episcopiei Argeș din cadrul 
Serviciului Judeţean Argeș al Arhivelor Naţionale 
am întâlnit două documente despre acest fost lăcaș. 
Este vorba despre divergenţele dintre epitropie (mai 
precis, fostul protopop de Pitești, loan Păunescu) şi 
episcopul Climent (de fapt, noul protopop, Nicolae 
Constantinescu, destituit și el tot acum, pe motiv că 

făcea politică) pe tema aducerii a încă un preot pe 
lângă cei doi existenți deja”. Primul document 
transcris mai jos este petiția mahalagiilor 
parohieni8. Climent îi scrie indiferent protopopului 
să le găsească amândurora (primul, cel de la 
Trivale, „pripășit”, al doilea, cel alungat de la Sf. loan 
„pentru abateri”, Tănase duhovnicul) biserici în 
oraș”, ca de fiecare dată prostul management al 
episcopilor căzând în sarcina dificilă a protopopilor 
de a-l repara. Protopopul N. Costantinescu, fervent 
politician liberal, îi răspunde episcopului. 
Istoriografic — mai precis pur informaţional — textul 
aduce detalii interesante, cel mai preţios fiind 
descoperirea unui al doilea ctitor lângă Matei Făcăli, 
și anume popa Badea10. 

Literar, valoarea mărturiei relevă personalitatea 
bine cristalizată a vechilor clerici, clarificând implicit 
percepția noastră de acum, mai mereu nostalgică. 
Un minus al nostru, evident: oamenii medievali 
aveau caracter și își susțineau subordonații. Textele 
relevă stări de fapt aproape contemporane: situația 
precară a preoţilor care, mai mereu, ca intelectuali, 
trebuiau să-și susțină familiile lor mari, manevrele 
pur lumești ale unora dintre ei de a-și asigura un 
confort la fel de trecător, „căpușarea” sfintelor 
lăcașuri chiar de către vechii ei binefăcători mireni, 
retardul managerial, probabil idilic, al episcopilor 
care hirotoneau de-a valma, înghesuind un cler și 
așa supranumerar. 

În dosarul invocat, episodul nu mai are nicio 
continuare, semn că protopopul, într-un final, l-ar fi 
distribuit pe clericul pretendent la oricare din 
celelalte biserici. Însă, potrivit unui studiu dedicat 
preoților piteșteni ai perioadeil?, niciun preot 
Tănase sau Atanasie nu figurează la acea dată în 
Pitești și nici în perioada următoare (până în 1865). 
Traiectoria lui o aflăm dintr-un alt dosar al fondului 
amintit. Imediat după acest episod, Păunica, soția 
lui, fată de preot bucureștean, pleacă din nou la 
capitală — într-o scrisoare îşi anunţă soţul (care era 
deja la biserica Sf. loan, cel puţin în toamnă!) că 
definitiv — pentru a-și regăsi sănătatea, clima 
Piteştilor nefiindu-i prielnică. La puţin timp, o 
urmează și el acolo, stabilindu-se cântăreț la 
biserica „Sf. $tefan-Podul de Pământ' '* (și la 
schitul Trivalea tot cântăreț presta, dar pe gratis). 

Apoi cere mitropolitului să fie integrat în clerul 
bucureștean. Nifon îi scrie episcopului Climent, 
mustrându-l voalat că nu îşi ţine preoții în eparhie. 
Părintele este pedepsit să se întoarcă la schitul 
Trivalea, egumenul lerotei fiind nevoit să îi 
plătească drumul de întoarcere și să îi ofere cazare. 
Acesta consimte, promițându-i o leafă anuală de 
900 de lei, raţii de alimente și drept de a tăia lemne 
din „islazul schitului”13. Cât despre bătrânul 
duhovnic Tudorache, el se întoarce la "Sf. loan”, 
prezenţa lui fiind constantă până în 1865, cel puţin, 
mitricele centralizate ale bisericii, aflate la arhivele 
judeţene menţionate la început, oprindu-se aici. 
Să urmărim cele două documente. 


„Priimit 1858, iunie 12 

Prea sfinţitului episcopu alu Eparhii Argeșului 

Plecată petiție 

Prea sfinte stăpâne. 

Biserica sf. loan din orașul Pitești este o 
bisericuță mică și lipsită de orice venit și adjutoru; 
se-nconjoară de noi mahalagii ei care o susţinem de 
cheltuielile neapărat trebuincioase, contribuind cei 
care avem putere și bună voinţă a plăti pentr-un 
cântăreț și paracliserul. Cându este vorba despre 
pentru ţinerea a doi preoţi ce-i avem ei trăescu cu 
ceea ce le dă Dumnezeu și ca să zicem un adevăru 
cu cerşetoria, neavând de nicăiri cea mai mică 
mângâiere și ne mirămu înșine cumu își ținu familiile 
și greutăţile casei! Cu toate acestea obijnuiţi a 
suferi, își păzesc datoriile slujbi preoțești. 

Orânduirea unui al treilea preotu numit Tănase 
Stănescul, ce este hirotonit pe biserica schitului 
Trivalea ne puse în poziție a vă întâmpina cu 
această petiție, fiind dat fără așteptarea și cererea 
noastră, și de care n-amu avutu nici o trebuinţă; 
cându cu doi care-i avemu astăzi, putemu prea bine 
a ne sluji, avându toată mulțumirea sufletească întru 
datoriea slujbi ce li s-au încredinţat, atât înăuntru 
biserici cât și afară la trebuinţa norodului. 

Pe lângă acestea ne cunoaștem datori a vă face 
cunoscut că din zvonu auzimu pentru preotulu 
Tudorache cel ce acumu șapte ani au fostu slujitoru 
la ceastă biserică, și care dupe ale sale puteri prin 
porunca prea sfinţii voastre potrivit cereri ce am 
făcutu s-au strămutatu la biserica sf.tei Vineri și de 
acolo au trecutu la sf.tul Nicolae de unde astăzi se 
află depărtat, că aru vrea să vie iarăși înapoi, lucru 
care ne-aru aduce cea mai mare nemulțumire și 
turburare între preoţi, precum îi cunoaşteţi toată 
împrejurarea. 

Prea sfinte, sânteți puși de Dumnezeu păstori 
unei turme cuvântătoare, în capul clerului 

bisericesc, căruia îi cunoaşteţi pozițiea în care se 
află. Este foarte tristu ca unu preotu să se 
hrănească cerșindu! Căci cându cerșetorii se- 
nmulțesc este un desgust la cei cari ar voi să-i 
miluiască; prinu urmare prea sfinției voastre, vă 
rugămu a chibzui ca preoţii cei ce sânt de prisosu 
într-acestu orași, să se orânduiască slujitori la 
bisericile unde va fi neapărată trebuinţă, și voru 
avea venituri şi lefuri hotărâte, precumu sânt 
schiturile și alte biserici care pot a-i mângâea câtuși 
de puţinu. laru biserica noastră care se ţine de milă, 
ne rugămu, să se apere de o greutate cenuo 
putemu purta, fiindu-ne de ajunsu ca să îngrijimu 
pentru chieltuielile biserci, plata cântărețului și 
ținerea acestor doi preoţi care sânt astăzi slujitori. 

Ai prea sfinții voastre prea plecați, Steriie D,., |. 
Radovici, |. Lerescu, lon Popescu, G. Manolescu, 
loan Mihalea, Anghel Mihai Popescu, Pandele 
Popescu, loan (indescifrabil), Mihale Tănase, Tache 
Ivanovici, Paula lonescu, Anghel Sanfirescu, Stoica 
Marinescu, Radu  Brănescu, Ghiţă  Ceauși 
Rădulescu, N. Dimitrescu, lon lordache, Radu 
Tudor, llie Teodor, Petre Păun, Ștefan Petrache, N. 
Popescu, Neagu zidaru, Gherghe Hristea, Dincă 
Trifoi, Dinu (indescifrabil), Ștefan Mihai, Petre 
Popescu, Radu Constandin, Ioniță Marinescu, 
Eftimie lordache, Sc. Popescu, Neagoe pescaru, 
(indescifrabil), Pană Ioniță, Ghiţă lorgu adeverez, 
Păun Militaru  adeverez,  loniță Stoenescu 
adeveresc, llie cojocaru adeverez, Oprea cojocaru 
adeverez, Nicula butaru adeverez, Nicolae 
tămplaru, Marin cojocaru, Anghel Matei, Niţă 
Volinturu,  Sfițer  Russen, Ștefan  Darubov, 
(indescifrabil) Tomescu, Nae  (indescifrabil), 
Gheorghe Dimov, Nae cizmaru Stănescu, Avram 
lăutaru, Ghiţă Avram, Dinu Avram, Paraschiv Avram, 
loniță Mierlă, Tache Stănciulescu, Ioniţă brutar, N. 
Alecsandrescu, Marin lonescu, Naie Niculaie, Lazăr 
loan, Necolai zogravu, lon cojocaru, lacov sin 
Raicu, Matei Dumitru postel(nic), Tudor croitoru, N. 
Inoiu, Velicu cismaru” 4, 


„Primită iunie 21. 

Prea Ci(nstitului) prea sf. sale păr. Episcop al 
Eparhii Argeșului 

Protopopiea Orașului Pitești 

Spre răspuns la respectabila poruncă n. 852 
însoţită cu petițiea D-lor mahalagii ai biserici sf. loan 
din acest orași — semnatul să cunoaște dator a 
răspunde la tot ce s-a urmat în cazul reclamări d-lor 
mahalagii supt cuvânt de a sprijini existenţa a doi 
preoți ce figurează la numita biserică. 

1. Domni mahalagii arată că susţinerea biserici se 


13 — 


Documente Piteștene 


ține cu fondu de la d-lor fiind săracă și fără venit. Eu 
răspunz că din câţi să văzu iscăliți poate că pă 
niciunu nu l-a atins daru lui D-zeu a săvârşi o 
asemenea faptă generoasă pă câtă vreme este 
cunoscut că sânt adevărat din domni mahalagi 
consideraţi în opinie şi în faptă și care jertfesc în 
toată vremea susținerea acestei biserici ce nu să 
văzu nici unul din acei considerabili mahalagii supt 
iscăliți în acea petiție fără numai o familie întreagă 
care în toată vremea s-a silit a căuta dintr-însa de a 
mai lua din drepturile biserici în cât a putut a să 
întinde și pănă în tinda ei, iear nu a mai da, mai 
rămâind numai a lua și dreptul oltarului — care 
familie să vede întinsă în progrese de faceri de bine 
înpreună cu cetași ei iscălită. Este un neadevăr 
decât un adevăr reclamările d-lor. 

2. Preotul Tănase Stănescu, fiind depărtat prin 
chiar ordinul prea sf. voastre de la schitu Trivalea și 
îndatorată această protopopie a să orâdui la una din 
bisericile acestui orași, unde se va cunoaște 
trebuința — supt însemnatul având în vedere că mai 
toate bisericile acestui orași fiind complectuite cu 
câte trei și patru preoți rămâind numai bisericile sf. 
loan și sf. Ilie care au câte doi preoți, am cutezat de 


a să orândui numitul la biserica sf. loan, cunoscând 
pă de o parte trebuinţa în complectul personalului 
bisericei, fiind și acolo ca la toate bisericile și chiear 
fără plăcerea numiţilor preoți — iear nu și a tuturor 
mahalagiilor — iear pă de alta că zic D-ni mahalagii 
iscăliţi că soarta preoţilor este cerșetoriea, apoi 
aceasta este pentru toţi îndeobște fără să aibă drept 
a să plânge unul pă potriva altuia, pă câtă vreme toți 
sufere în aceiași soartă până ce D-zeu să va 
milostivi și asupra acestii clase. De ce oare să aibă 
egoismul D-ni iscăliți mahalagii a face mai multe 
escepţi preoţilor de la biserica Sf. loan? Când ar 
putea să aibă toți mahalagii bisericilor din orași 
pretenţiunea a susține numai pe câţi vor vrea D-lor 
și pe ceilalţi ce sânt făcuți tot pe numele acestor 
biserici să-i lăsăm vagabonțţi pe ulițe și muritori de 
foame -— care nu crez că este un drept ca uni să fie 
mult îndestulați și alţi să moară de foame. leată prea 
sfinte! urmarea ce a făcut protopopiea prin 


orânduirea acelui preot; căci dacă am fi putut a mă 
înțelege cu Domni epitropi sau mahalagii ai 
bisericilor, cred că nu am ajuns la niciun rezultatu, 
fiindcă nu vor a înţelege, iear alți simt prea puţin 
interest în cazul preoţesc. 

3. Intrând în fondul agitaţii a D-lor mahalagii 
pentru preotu Tudorache Duhovnicu ce o zic din 
zvonu, dovedesc că unul din preoţi acei biserici cu 
numele loan Păunescu ce până la 15 ale corenti a 
existat ca proestos al orașului s-a fost făcut singur 
instrumentul agitații, ce a putut să strice o liniște a 
niștor oameni, ce n-a putut să-i mișce în asemenea 
reclamări către prea sf voastră, interesul material al 
preoţilor; umblând din cafenea în cafenea și pân 
cârciumi, iscălind petițiea trimisă prea sf voastre la 
care vă va încredința chiear cei iscăliţi și cei ce n-a 
vrut a o iscăli; nesuferind numitul pe altul preot ca și 
el să nu să poate împărtăși de o bucată de pâine, 
care are tot aceeași greutate de familie și cheltuieli, 
făcând monopolu tot venitu pă seamă-i, când 
Domnii unii dinu mahalagii poate că doresc a fi așa 
un complect după cum să află astăzi, ajutorându-se 
unu pe altul, ţiind locul nu numai la preoți, dar la 
vreme și ca cântăreţi. Această mișcare a numitului 
simțindu-să nemulțumită de persoanele cele 
considerabile ale mahalali, precum dumnealui 
pahar(nic) Ghiţă Enescu, dumnealui Tache 
Tărtășescu cu familia dumnealui pitar Costandin 
Enculescu, dumnealui loan Chiercea și alţi — dorind 
ca în locul noului orânduit preotul Tănase să fie mai 
bine preotu Tudorache Duhovnicu rămas în aceeași 
soartă ca unu ce și considerațiea bătrâneţi a 
hirotonii lui pă biserica sf. loan — când cei actuali 
sânt venetici — a jertiri tinereţilor lui, cu preoţia de 
atâţia ani la numita biserică, al dreptului chiar de 
fondator al acestii biserici care părintele său preotul 
Badea a reparat-o și a înfrumuseţat-o lăsându-o în 
starea ce să vede astăzi — iar nu cei ce a reclamat 
— și tocmai numitul să vede îmbrâncit astăzi de niște 
preoți venetici prin agitația făcută nu cu drept de 
hirotonii ci numai din grațiile prea sfin(ţiei) voastre și 
îmbrățișarea numitului suferind! 

Aceste sânt prea prea sfițite stăpâne! ce din 
adevăr le raportez prea sf voastre, făcând dreaptă 
judecată între reclamaţia numiţilor cu cele ce să 
raportează, rugându-te a fi un drept judecător cum 
și ești între cei ce sufere și cu cei ce sunt îngânfați 
de ambiţii absurde și rătăciți de influențe 
momentane pe care astăzi li se par a zâmbi, iear 
mâine remușcând de nedreptatea făcută fraților 
azi!!! Ordonând acestiea de urmare, protopopu Nic. 
Costandinescu, n. 285, 1858, iunie 19. 


Note: 
1Marin Braniște, Pisanii, însemnări şi manuscrise din 
vechile biserici ale oraşului Piteşti (II), în „M.O.”, anul 
XXIII, 1971, nr. 3-4, p. 258, nota 3. Acum, probabil, i se 
schimbă definitiv fostul hram, Sf. loan Evanghelistul (8 
mai) cu actualul, Sf. loan Botezătorul (7 ianuarie). 

Documente Piteștene 


2Nicolae lorga, Studii și documente cu privire la istoria 
românilor, vol. XIV, București, 1907, doc. III, p. 212. 

3Ibidem, doc. XXV, p. 225. 

4Ibidem, doc. XXXIX, pp. 233-234. 

Pr. Marin M. Braniște, Câteva știri despre școlile din 
orașul Pitești înființate pe lângă biserici înainte de 
Regulamentul Organic, în „M.O.", anul XVII, nr. 3-4, 1965, 
pp. 175-176. Mai precis, după o însemnare veche pe un 
Penticostarion (ediția 1743) pierdut azi, loan, făcător de 
școală în Pitești, participă la strană la vechiul hram al 
bisericii, Sf. Evanghelist loan, în 8 mai 1764. În privinţa 
menţionării anului 1776, acesta este data ediţiei unui 
Minei pe octombrie în care logofătul Șerban, „mahalagiu 
aceștii sfinte i dumnezeiești biserici din Gura Văii Stancii” 
se semnează de mai multe ori. Prezumăm și noi că 
volumul a fost achiziţionat și dăruit de enoriaș în preajma 
anului ediţiei. 

SConstantin Bălan, Inscipții medievale și din epoca 
modernă a României — Județul istoric Argeș, sec. XIV- 
1848, Editura Academiei Române, București, 1994, nr. 
527. 

TEste vorba despre preotul Antonie sin Gheorghe, 
mutat în 1845 de la biserica din Gliganu la Sf. loan din 
Pitești și preotul loan Păunescu, fost protopop, mutat aici 
de la biserica din Cornăţelu în 1852, vezi S.J.A.A.N., 
Fond Episcopia Argeșului, Dos. 76/ 1858, f. 4. 

în mitricele bisericii vecine, Buna Vestire-Greci, 
enoriașii de la Sf loan figurează când în Culoarea 
Neagră, când în cea Roșie, fapt care demonstrează că, în 
general, delimitările teritoriale ale orașului nu ţineau 
neapărat linia veche a parohiilor (pentru amândouă 
culorile, vezi S.J.A.A.N., fond C.R.S.C. / Parohia Buna 
Vestire-Greci, Pitești, Dos 33, 1865, Botezaţi, f. 3). Mai 
mult, în zonă existau două mahalale: „mahalaua Văii 
Stancii” şi „mahalaua sf. loan”, vezi S.J.A.A.N., fond 
C.R.S.C. / Parohia Buna Vestire-Greci, Pitești, Dos 30, 
1862, Cununaţi, f. 1. 

9s J.A.AN,, Fond Episcopia Argeșului, Dos. 5/ 1858, f. 
241. 

10Putem propune și ipoteza ca popa Badea să fi fost 
numai ispravnicul refacerii din 1806, așa cum se 
obișnuia. Un fost protopop argeşean mitropolitan (amintit 
în 1787), apoi episcopal (al noii episcopii de Argeș, 
amintit în 1794), Badea, ctitor al bisericii din Cochineșştii 
de Sus, traversează sfârșitul secolului XVIII local, Vezi 
Constantin Bălan, I/nscipţii medievale și din epoca 
modernă a României — Județul istoric Argeș, sec. XIV- 
1848, Editura Academiei Române, Bucureşti, 1994. De ce 
să nu fi fost vechiul protopop Badea ctitorul de la Sf. loan 
amintit în sursă — fără evocarea gradului — peste ani? 

11Octavian Dărmănescu, Clerici piteşteni în prima 
jumătate a secolului al XIX-lea, în „Restituiri Pitești”, anul 
XV, nr. 2 (44) şi nr. 4 (46), 2017. 

Vechea denumire a actualei biserici bucureștene 
„Cuibul cu barză”. 

13SI.AAN,., Fond Episcopia Argeșului, Dos. 80/ 
1858, f. 1-13. 

14s.J,A.A.N., Fond Episcopia Argeșului, Dos. 5/ 1858, 
f. 239-240. 

Documente Piteștene 


Două documente 
despre Biserica Sf. Nicolae din Pitești 


Aurel RADU, inspector superior 


în cadrul Serviciului Judeţean Argeș al Arhivelor Naţionale 


În rândurile care urmează prezentăm două 
documente referitoare la Biserica Sf. Nicolae din 
Pitești, biserică ridicată în centrul urbei de 
„mahalagii orășani” care însă a fost demolată în 
vara anului 1962 pentru că stătea în calea planului 
comunist de sistematizare a orașului. Primul 
document din anul 1877 este un inventar detaliat cu 
bunurile mobile și imobile deţinute de această 
biserică, inventar realizat de preotul paroh Nicolae 
Mateescu. Acesta a fost hirotonisit în anul 1858 la 
vârsta de 31 de ani și a deservit cu dăruire această 
biserică o perioadă îndelungată, până în anul 1901. 

Pe lângă nelipsitele odoare bisericești, ne reţine 
atenţia „orologiul” bisericii care a fost donat de 
farmacistul Ștefan Babic în anul 1873 fiind montat în 
turnul clopotniţei. Este un fapt mai puţin obişnuit ca 

o biserică ortodoxă din această zonă să aibă un 
ceas, însă acesta avea o utilitate practică pentru cei 
care străbăteau zilnic zona centrală a urbei 
reprezentată în principal de strada Șerban Vodă, 
stradă pe care erau concentrați cei mai mulți 
comercianţi din oraș. Este un aspect al modernității 
pentru că într-adevăr „timpul înseamnă bani” în 
centrul comercial al orașului Pitești! Din fericire, 
acest ceas se mai păstrează și astăzi în depozitele 
Muzeului judeţean Argeș, reamintindu-ne de 
„Biserica cu ceas”, așa cum a fost ea supranumită 
de locuitori. 

Averea imobiliară a bisericii era impresionantă. 
Biserica deţinea în proprietate patru prăvălii în 
centrul orașului pe care le avea închiriate la diferiți 
comercianți. În afară de aceste prăvălii mai deţinea 





Ceasul bisericii din 1873 

șapte terenuri care erau arendate pe o perioadă 
îndelungată mai multor locuitori care plăteau 
bisericii o taxă anuală (embatic). Alte două terenuri 
nu mai aduceau venituri bisericii pentru că intraseră 
în domeniul public: unul devine „piaţă pentru birjari”, 
iar celălalt este transformat în „ulița” care face 
legătura între strada centrală Șerban Vodă și 
Grădina Publică a orașului. 

Din inventarul averii bisericii nu lipsește nici 
măcar arhiva acesteia care este formată din câteva 
dosare. Un dosar conţine licitaţiile și contractele de 
închiriere ale prăvăliilor bisericii, alte dosare fac 
referire la procesele de judecată dintre biserică și un 
chiriaș rău platnic sau pentru revendicarea unui 
teren uzurpat „din cauza neglijenţii epitropiilor laice 
după timp”, în procesul de judecată cu urmașii 
răposatului Nicolae Socolescu. Dar despre acesta 
din urmă, într-un episod viitor... 

Cel de-al doilea document este o listă nominală a 
capilor de familie care formau mica enorie a acestei 
biserici. Din această enorie sunt nominalizați 30 de 
locuitori, probabil cei mai înstăriți din oraș, care însă 
nu prea erau implicaţi în viața bisericii, după cum 
afirmau răspicat unii preoți parohi în adresele pe 
care le înaintau autorităţilor superioare ecleziastice 
și celor administrative, mai ales atunci când aceștia 
cereau bani pentru multele cheltuieli ale bisericii cu 
reparaţiile, curăţenia și multe altele. 


Documente Piteștene 


1. 
1877, Piteşti. /nventarul bunurilor mobile şi 
imobile deținute de Biserica Sf. Nicolae din Piteşti. 


Inventar 

de toate obiectele mişcătoare şi nemişcătoare ale 
sfintei biserici cu patronagiul Sf. Nicolae din comuna 
urbană Piteşti pe anul 1877 


1. Sfântul locaş zugrăvit cum se vede şi învelit 
cu tinichie. În turnul său se află pus un orologiu-n 
acţiune. 

2. În biserică se află: trei rânduri de veşminte 
preoţeşti — stofă bune — fir mătase cu stihare trei, un 
atlaz şi două de plisă etc., două rânduri de 
procoveţe, unele de stofă bună şi altele de mătase 
atlaz. 

3. Două potire, trei discuri, două stele, una 
linguriţă, toate de argint bun, asemenea o cădelniţă 
de argint. 

4. Una evanghelie îmbrăcată cu argint, trei 
cruci îmbrăcate cu argint, una mare şi două mici, un 
chivot de argint. 

5.  Una'iconiţă de argint arh. Ştefan, trei tiplote 
de argint pentru băut agheasmă la diferite ocazii, 








„ 


E Ş 
Saciada. 


Proiectul construirii unei pravalii și magazii 
în strada Doamna Bălașa, 
proprietatea bisericii (Fațada) 





„să 

Documente Piteștene 


trei coroane de argint şi două mâini asemenea la 
icoanele împărăteşti. 

6. Şase candele mari de câte una oca şi patru 
mai mici toate de argint. 

7.  Opticoane, patru împărăteşti, 4 mici adause 
şi patru anexate, iar în a doua despărţire în tindă, 
două mari din nou făcute — 12 prăznicare cu lădiţa 
de nuc spre conservarea lor. 

8.  Unsfântantimis, un epitaf şi un steag vechi. 

9. Două rânduri de Minee, douăsprezece noi şi 
douăsprezece vechi, două Trioade unul vechi şi altul 
nou; două Penticostare, una Evanghelie, un 
Molitfelnic, trei Liturghii, trei Prohoade, două 
Octoihe, una  Cazanie, două cărţi numite 
Predicatoare, un Apostol şi două Ceasloave bogate, 
una Psaltire. 

10. Două sfeşnice mari împărăteşti şi patru mici, 
un iconostas vechi şi o masă de lemn zugrăvită 
lângă dânsu. Una cruce mare cu răstignirea. 

11. Două jeţuri mari şi douăzeci mici, două 
tetrapoade pentru cărţi şi un analog necesar pentru 
circumstări. 

12. Trei policandre, unul de sticlă cleştar, unul 
de alamă şi altul tot de alamă vechi ruinat, una 
masă de lemn, una colimvitră de lemn şi vopsită. 

13. Unatingire pentru untdelemn de strâns. 

14. Trei prăvălii din strada Şerban Vodă alături 
cu biserica cu dependinţele lor învălite cu table de 
fier — deja închiriate. 

15. Una prâvâlie alături cu prâvâlia (p) râp. 
Florea Dancovici bâcanu care corespunde din fața 
grădinii publice, asemenea învâlită cu tablă de fier și 
închiriată. 

16. Un locviran din prăvălia de mai sus şi până 
în casele d-lui Gheorghe Nicolau corespunzător la 
grădina publică şi luat acum cincisprezece ani de 
primăria locală forţat pentru uliţă fără să plătească 
vreun mic <em>batic. 

17. Un loc în stânga bisericii care plătea 
primăria un mic <em>batic de 10 lei vechi, acum e 
mult timp de când numai plăteşte scuzându-se că 
este al comunii ca piaţă pentru birjari. 

18. Osebit şapte locuri în oraş asupra cărora se 
plăteasc embatiche şi anume de: d-nul Radu 
Condescu douăzeci şi patru lei vechi, d-nul Ştefan 
Avrămescu, douăzeci şi unu vechi, d-nul Nicolae 
Ştefănescu zece vechi, d. Teodor Lăzărescu treizeci 
şi doi vechi; d-na Marița Gheorghe Boangiu treizeci 
şi cinci vechi şi d-nul Nae Teodoru patruzeci vechi 
împreună cu locul cumpărat de la mătuşă-sa Uţa 
Stămătoaea. 

19. Un dosar no. 1 conţinând licitaţii şi 
contractele prăvăliilor închiriate, sigilat şi parafat. 


— 18 


20. Un dosar no. 2 conţinând procesul avut cu 
d-nul G. Alixândrescu în privința unei prăvălii. 

21. Un dosar cu nr. 3 conţinând procesul cu 
Casa răp. N. Socolescu rămânând disponibil din 
cauza neglijenţii epitropiilor laice după timp. 


Paroh pr. şi duhov. N. Matheescu Sachelarie 


Arhivele Naţionale — Argeş, fond Parohia Sf. 
Nicolae Piteşti, dosar 2/1873-1881, f. 10. 


2. 
1891, Piteşti. Listă nominală cu cele 30 de familii 
care formau enoria Bisericii Sf. Nicolae din Piteşti. 


lon T. Purcăreanu 

Nae Constantinescu 
Nae Grigorescu 
Eftimie lonescu 

loan Trifonescu 
Alexandru Furduescu 
Apostol Lănciulescu 
Gheorghe Urieanu 
Petrache Dancovici 
10. Grigore Dumitrescu 
11. Ivan Ilie Simigiu 

12. Hristache Predescu 
13. loan Zănescu 

14. Tache P. Buşcanu 

15. Nael. Busuioc 

16. Nae Marinescu 

17. Ştefan Avramescu 

18. Tudor Tudoriu 

19.  Costantin lonescu 

20. Costache Dincă Croitoru 
21. Dimitrie Ştefănescu 
22. Dimitrie Hristea 

23. Petre Muşetescu 

24. loan Drăgoi 

25. loan C. Mărâcine 

26. Tache Nicolau 

27. Vasile loan C. Mărăcine 
28. Haralambie Râdulescu 
29. Ghiţă Popescu 

30. Toma Trifonescu 


OANA Po D-= 


Arhivele Naţionale - Argeş, fond Parohia Sf. 
Nicolae Piteşti, dosar 12/1888-1894, f. 58. 

Studii 


Satele teleormănene din secolul al XV-lea, 
atestate, ulterior, în judeţul Argeș 


Amalia Larisa Costina NICĂ-DIDE 


Școala Doctorală a Universităţii ,„,Valahia” din Târgoviște 


Prima atestare documentară a numelui de 
Teleorman o găsim într-un document datat 14 mai 
1441 emis de cancelaria de la Târgovişte, prin care 
domnul Ţării Româneşti, Vlad Dracul, acorda 
mănăstirii Glavacioc câteva sate printre care şi satul 
Mirceşti din Teleorman: “la Neajlov, ocina lui Berilă, 


şi în Buteşti, ocina lui Micul al lui Baico şi, în 
Teleorman, Mirceşti, care a dat-o Radu banul” !. 
Pentru secolul al XV-lea sunt atestate 


documentar aparţinând judeţului Teleorman doar 13 
sate: Zloteşti (7 august 1445), Turci (7 august 1445), 
Găvăneşti (5 august 1451), Gheorgov sau Giurghev 
(1 sept. 1475/31 aug. 1476), Laiov (1 sept. 1475/31 
aug. 1476), Prislop (1 sept. 1475/31 aug. 1476), 
Sviştov (1 sept. 1475/31 aug. 1476), Comanca (1 
sept. 1475/31 aug. 1476), Curteni (12 august 1464), 
laşii de Curteani (12 august 1464), Brana (25 
august 1469), Unghenii de Jos (25 ianuarie 1471) şi 
Neagra (10 aprilie 1488). 

Dintre acestea, un număr de patru sate se vor 
regăsi de-a lungul secolelor următoare în județul 
Argeș, vorbim, mai exact de satele Curteni, lașii de 
Curteni, Neagra și Unghenii de Jos. În paginile 
următoare vom încerca, pe baza documentelor 
cercetate, să prezentăm o evoluţie a acestora de la 
prima lor atestare și până la 1716, an în care s-a 
introdus în Țara Românească regimul fanariot. 
Deoarece există foarte puţine documente de care 
să dispunem până la acest moment care să ne 
permită să avem o imagine clară a graniţelor 
judeţului Teleorman în secolul al XV-lea, nu se poate 
fixa o graniţă sigură a acestuia. Este cert doar că 
judeţul Teleorman se învecina la vest cu judeţul Olt, 
la est cu judeţul Vlaşca, în nord cu judeţul Argeş, iar 
la sud avea drept graniţă naturală Dunărea. 

Primul sat atestat în judeţul Teleorman pe care 
să-l regăsim ulterior în judeţul vecin Argeş este satul 
Curteni, sat care a fost atestat pentru prima oară la 
12 august 1464 într-un hrisov emis de voievodul 
Radu cel Frumos, prin care acorda, lui Tudor și 
fraţilor acestuia, „lașii de la Curteni din jumătate, 
șapte părți”2, „ca să le fie de ocină și de ohabă, lor 
și copiilor lor, nepoților și strănepoților, cât va trăi 
domnia mea”3, scutindu-i și de toate dările, fiind, 
prin urmare, moșie domnească. Posibil ca, la 

această dată, Curteani/Curteni și lașii de Curteni să 
fi aparţinut județului Teleorman, până la următoarea 
sa atestare în 1555, moment din care satul a 
aparținut județului vecin Argeș. 

Într-un alt hrisov din 14 august 1555, voievodul 
Ţării Românești, Pătrașcu cel Bun, acorda lui 
„Bădilă și fraţilor lui ocină în Curteni"4, partea care 
îi aparținuse unchiului acestora, Bădilă, „în câmp 
jumătate dintr-un ogor și în vatră a treia parte”9. Din 
document mai aflăm că voievodul Pătrașcu cel Bun 
mai acorda și ocine în satul Vulpești, sat care 
aparținea județului Argeș, ceea ce ne determină să 
credem că și satul Curteni aparţinea la această dată 
județului Argeș6. Doi ani mai târziu, același voievod 
Pătrașcu cel Bun acorda, la 17 iulie 1557, lui 
Stanciu _și lui Radoslav din Curteni pământ în 
Vulpeşti”, ocine pentru care se judecau cu fiii lui 
Mircea, proprietari ai pământului prin cumpărare; în 
urma judecății voievodul Pătrașcu ce Bun i-a 
determinat pe Stanciu și  Radoslav să-i 
despăgubească. La 13 decembrie 1569, voievodul 
Alexandru Mircea, întărind proprietăţile mai multor 
oameni, recunoștea și aceluiași Stanciu cedarea din 
partea acestuia a unei părți din proprietatea din 
satul Curteni către fiica sa Stanca și ginerele său, 
Badea „oricât se va alege la Curteni, peste 4 părți”; 
satul aparținând, și la această dată, județului 
Argeș”. 

Următoarea atestare a satul Curteni este abia în 
cel de-al treilea deceniu al secolului al XVII-lea, în 
septembrie/decembrie 1628, când voievodul 
Alexandru Iliaș acorda marelui logofăt Fiera, 
probabil marele logofăt Leurdeanu Fiera10, câțiva 
vecini, deoarece aceștia se vânduseră împreună cu 
ocinele lor din satele Vulpești, Tomșani și Curteni 1, 
care fuseseră „cneji cu toată părţile lor de ocină"12, 
vânzându-se cu acordul tuturor megieșilor13. Satul 
Curteni aparținea, și la această dată, judeţului 
Argeș. 

La 29 martie 1713, Brâncoveanu dădea carte de 
întărire lui Drăghici Bălăceanu pentru mai multe 
moșii, printre care și pentru partea de moșie în 
Curteni din județul Teleorman, 350 stânjeni, 
cumpărată de la lon Lipian14. 

Satul Curteni era iniţial sat domnesc, devenind, 
apoi, sat cu dublă apartenenţă, liber și boieresc. A 
fost localizat, iniţial, în judeţul Teleorman, ulterior 
satul Curteni a alternat între judeţul Teleorman și 
Argeş. Astăzi, este, probabil, satul Curteanca din 
comuna Buzoiești, județul Argeș15. 

Odată cu satul Curteni, era atestat la 12 august 
1464 și satul laşii de Curteni într-un hrisov emis de 
voievodul Radu cel Frumos, voievod al Ţării 
Românești, prin care acorda lui Tudor și fraţilor 
acestuia, „lașii de la Curteni din jumătate, șapte 
părţi” 6, ca să le fie de ocină și de ohabă, lor și 
copiilor lor, rIepoților și strănepoților, cât va trăi 
domnia mea”17, scutindu-i și de dări, fiind, deci 
moșie domnească. Foarte probabil ca lașii de 
Curteni să fi existat lângă satul Curteni din județul 
Teleorman. După această dată, satul va aparține 
județului Argeș, fapt dovedit la 13 decembrie 1569 
când sunt amintite satele Curteni, părţi întărite lui 
Badea, și satul lașii de Curteni întărit lui Călin unde 
acesta cumpărase ocine de la mai mulţi de aici18. 

Satul lașii de Curteni, moşie domnească, apoi sat 
boieresc, dispărut ulterior, a fost localizat, probabil, 
lângă vechiul sat Curteni, astăzi, probabil, satul 
Curteanca din comuna Buzoiești, județul Argeș19. 

Un alt sat atestat în secolul al XV-lea este satul 
Neagra, la 10 aprilie 1488, în hrisovul voievodului 
Ţării Românești, Vlad Călugărul, prin care îi acorda 
lui Neagu și lui Vlad, fratelui acestuia „jumătate din 
Neagra”Z și „a treia parte din Urlăndești”Z! 
(actual, judeţul Dâmboviţa). Peste aceste ocine, 
Neagu și Vlad s-au înfrățit „să fie fraţi nedespărțiţi 
peste ocine” Foarte posibil ca satul să fi 
aparţinut, iniţial, judeţului Teleorman, ulterior 
aparținând județului Vlașca, fiind localizat lângă 
mănăstirea Glavacioc. 

Următoarea atestare a satului Neagra este în 24 
octombrie 1513, când voievodul Țării Românești, 
Neagoe Basarab acorda mănăstirii Glavacioc o 
pătrime din satul Neagra2 Tot mănăstirii 
Glavacioc, Radu de la Afumaţi îi acorda și la 7 
ianuarie 1526, ocina Țigănuşei din Neagra. Din 
hrisov aflăm că Țigănușa dăruise ocina nepoților 
săi, însă, aceștia neachitându-se de datoria morală 
faţă de acesta, de a-l îngriji, o dăruise mănăstirii24. 
Probabil, Țigănușa se înfrăţise pe ocina de la 
Neagra cu un anume Puţa din sat, deoarece, în 
aceeași zi, 7 ianuarie 1526, voievodul să îi 
poruncească lui Puţa din Neagra să dea mănăstirii 
Glavacioc cartea de înfrățire cu acesta?”. Pentru 
această ocină a Țigănușei din Neagra, la 28 mai 
1545, urmașii acestuia s-au prezentat domnului 
Țării Româneşti, Mircea Ciobanul, susținând că 
această ocină nu a fost dată de Țigănușă, de 

bunăvoie, mănăstirii Glavacioc, ci a fost ocupată de 
mănăstire abuziv2O. Acest fapt nu l-au putut, însă, 
dovedi, drept pentru care ocina lui Țigănușa de la 
Neagra a rămas mănăstirii27. Aceeași problemă de 
revendicare a ocinei Țigănușei de la Neagra, era și 
la 9 ianuarie 1576, când voievodul Ţării Românești, 
Alexandru Mircea, întărea mănăstirii Glavacioc, 
ocina Țigănușei din Neagra „a patra parte din ocina 
Neagăi, toată partea Țigănușei'29, ocină pentru 
care negrenii se judecau din nou, deoarece, 
susțineau că nu ar fi fost dată mănăstirii, ci ocupată 
abuziv de către aceasta29. Cu această ocazie, s-a 
stabilit și hotarele ocinei, după judecata celor 12 
boieri că ocina aparținea mănăstirii Glavacioc30. 

Se pare că în satul Neagra mai era proprietar și 
un anume Radu care se judeca cu Baloșin pentru o 
datorie față de acesta. Astfel, voievodul Moise 
acorda ocinele puse gaj de către Radu al lui Vasile, 
ocine din Călinești și Neagra, la 26 mai 1529-1530, 
mănăstirii Glavacioc până la terminarea judecăţii3!. 
Despre un alt proprietar în satul Neagra aflăm din 
documentul din 11 decembrie 1532, când voievodul 
Țării Românești, Vlad Vintilă, acorda, mănăstirii 
Glavacioc, în satul Neagra, ocina care aparţinea „ui 
Radu al lui Mandea'“< și pe care egumenul Sava o 
cumpărase de la acesta cu 5000 aspri 3, 

Satul Neagra, cu dublă apartenenţă, boieresc și 
mănăstiresc, aparţinea, iniţial, judeţului Teleorman, 
aparținând, apoi, și judeţului Vlașca, ulterior, însă, a 
fost localizat lângă Glavacioc, comuna Ştefan cel 
Mare din judeţul Argeş3+. 

Cel de-al patrulea sat localizat, iniţial, în judeţul 
Teleorman, este satul Unghenii de Jos, la 25 
ianuarie 1471, în hrisovul voievodului Radu cel 
Frumos care acorda lui One, fiilor și nepoților 
acestuia părţi din Gheagheu și „din Ungheani, 
partea lui Stan şi partea lui Maxim [...] și de la Vladul 
și de la Vlaicu [...] pentru 1000 aspri”35. Domnul 
confirma și dreptul de moștenire pe care aceștia îl 
aveau asupra pământului „le-am dat și domnia mea 
ca să le fie de ocină și de ohabă și de nimeni 
neatins” domnul primind pentru aceasta „un cal 
bun”37, de asemenea, scutidu-i și de dări38. 

Următoarea atestare a satului Ungheni este abia 
în secolul următor, la 5 mai 1538, sat pe care îl 
găsim localizat, deja, în județul Argeș3%, când 
domnul Radu Paisie acorda marelui logofăt Vlaicu 
„ca să-i fie ocina lângă Deag pe care a ţinut-o 
Staico logofăt, din apa Teleormanului”*“ „care a 
fost la început domnească, hotărnicită de ep41. 
Pentru aceasta ocină a lui Deag, satele Ungheni și 
Plescăreni s-au judecat, având martori 12 boieri. 
Aceste sate susțineau că este ocina lor și nu ocină 
domnească, însă, în urma judecății, voievodul Radu 

Paisie a hotărât că ocina de lângă Deag este a 
marelui logofăt Vlaicu42. 

La 20 iunie 1649, voievodul Matei Basarab îi 
acorda un rumân jupanului Radu vel logofăt și 
„anume Voico sin Dobrotă ot Ungheni, sudstvo 
Vlașca”45 împreună cu fiii săi deoarece se 
vânduseră rumâni, având și zapis de vânzare în 
acest sens**, suma de 1600 aspri cu care aceștia 
s-au vândut o aflăm din actul din 20 august 165145. 
Neputându-și achita datoria, la 24 mai 1652, 
„Drăgulin [...] și Simion din Ungheni s-au vândut 
rumâni „Radului postelnic <și> Stroe vistier"46 
pentru suma de 38 ughi. 

La 20 mai 1713, este dată cartea de întărire de la 
vodă Brâncoveanu pentru Drăghici, Radu, Șerban, 
Neagul, Sârbul şi Cârstiian din satul Unghenii de 
jos, județul Teleorman ca să stăpânească 594 
stânjeni, precum și alți 198 stânjeni în satul Bucica, 
județul Teleorman”. 

Satul Ungheni, sat domnesc, apoi boieresc, a 
fost, iniţial, localizat în judeţul Teleorman, apoi, satul 
Ungheni/Unghenii de Jos a alternat între județele 
Argeş, Vlașca și Teleorman. Astăzi, satul a fost 
localizat în comuna Ungheni, judeţul Argeș48. 

Deoarece satele Curteni şi Unghenii de Jos au 
fost regăsite ulterior în judeţul Argeş, nu putem 
decât să presupunem că limita dintre judeţele 
Teleorman şi Argeş se afla la aproximativ 20 km mai 
spre nord, în comparaţie cu graniţa actuală. Este 
foarte posibil ca aceste sate să fi fost chiar la 
marginea judeţului vecin, ele fiind, la un moment 
dat, sate cu dublă apartenenţă. În opinia noastră, 
ele au dat limita nordică a judeţului Teleorman. 


Note: 

Documente referitoare Ia istoria judeţului Teleorman 
(1441-1700), vol. |, Bucureşti, Direcţia Generală a Arhivelor 
Statului, 1989, doc. 1, p. 13. 

Documenta Romaniae Historica, B Țara Românească 
(în continuare: DRH, B), vol. | (1247-1550), volum întocmit 
de P. P. Panaitescu și Damaschian Mioc, Editura 
Academiei, București, 1966, doc. 125, p. 214; vezi și 
Melentina Bâzgan, Judetele Țării Româneşti până la 
mijlocul secolului al XVIII-lea, Editura Cartea Universitară, 
București, 2004, p. 173. 

3lbidem. 

4DRH, B, vol. V (1551-1565), volum îngrijit de 
Damaschin Mioc, Editura Academiei, București, 1983, doc. 
55, p.57. 

Ibidem. 

Slpidem, p. 390. 

7ibidem, doc. 9%, p. 105. 

8|bidem. 

S9ipidem, vol. VI (1566-1570), volum îngrijit de Ștefan 
Ștefănescu și Olimpia Diaconescu, Editura Academiei, 
București, 1985, doc. 173, p. 212. 

10Nicolae Stoicescu, Dicţionar al marilor dregători din 
Țara Românească și Moldova, sec. XIV-XVII, Editura 
Enciclopedică română, 1971, p. 203-204. 

11DRH, B, vol. XXII (1628-1629), volum întocmit de 
Damaschian Mioc, Editura Academiei, București, 1969, 
doc. 149, p. 317. 

12lbidem, p. 318. 

3lbidem. 

14Condica Marii Logofeții (1692-1714), ediţie îngrijită de 
Melentina Bâzgan, Pitești, Editura Paralela 45, 2009, p. 
564-565, doc. nr. 402. 

15DRH, B, vol. |, p. 542; vezi și Melentina Bâzgan, op. 
cit., p. 173. 

1SDRH, B, vol. |, doc. 125, p. 214. 

17 Ibidem. 

18DRH, B, vol. VI, doc. 173, p. 213. 

19Melentina Bâzgan, op. cit., p. 173. 

20DRH, B, vol. |, doc. 211, p. 212. 

21 Ipidem. 

2Ibidem. 

23DRH, B, vol. II (1501-1525), volum îngrijit de Ștefan 
Ștefănescu și Olimpia Diaconescu, Editura Academiei 
Republicii Socialiste România, București, 1975, doc. 120, p. 
244. 

24bidem, vol. III (1526-1535), volum. îngrijit de 
Damaschin Mioc și Marieta Adam Chiper, Editura 
Academiei Republicii Socialiste România, București, 1975, 


doc. 2, p. 4. 
2Sbidem, doc. 3, p. 5. 

Ibidem, vol. IV (1536-1550), volum îngrijit de 
Damaschin Mioc, Editura Academiei, București, 1981, doc. 
177, p. 217. 

27 Ibidem. 


28bidem, vol. VIII (1576-1580), volum. îngrijit de 
Damaschian Mioc și loana Constantinescu, Editura 
Academiei, București, 1996, doc. 3, p. 5. 
29 jpidem. 
30/pidem, p. 6. 
31 Ibidem, doc. 79, p. 129. 
32Ibidem, doc. 140, p. 218. 
33/bidem. 
34Melentina Bâzgan, op. cit., p. 175. 
3SDRH, B, vol. |, doc. 138, p. 232. 
36/piderm. 
37 Ibidem. 
3/pidem. 
39/pidem, p. 399. 
O/pidem, vol. IV, doc. 59, p. 78. 

2Ibidem. 
43Ibidem, vol. XXXIV, 7649, volum întocmit de Violeta 
Barbu, Gheorghe Lazăr, Oana Rizescu, Editura Academiei 
Române, București, 2002, doc. 126, p. 113. 
4 Ibidem. 
45bidem, vol. XXXVI, (1657), volum întocmit de Oana 
Rizescu și Marcel Dumitru Ciucă, Editura Academiei 
Române, București, 2003, doc. 157, p. 182. 

Gipidem, vol. XXXVII, 7652, volum întocmit de Violeta 
Barbu, Constantin Bălan, Florina Manuela Constantin, 
Editura Academiei Române, doc. 182, p. 161. 

Mărturii documentare despre satul Priboieni, 
judeţul Muscel, din secolele XVI-XVII 


Student Marilena ŢÎRLESCU, Universitatea din Piteşti, 
Facultatea de Teologie, Litere, Istorie şi Arte, Specializarea Istorie, An Il 


În prezentarea de faţă vom încerca o reconstituire 
a istoriei satului Priboieni din perioada Evului Mediu. 
Primul care s-a arătat interesat de istoria 
Priboienilor a fost un mare folclorist de la începutul 
secolului XX, respectiv C. Rădulescu-Codin!. 
Aproape şapte decenii mai târziu, un învăţător din 
Priboieni avea să realizeze o nouă monografie a 
satului Priboieni pentru obţinerea gradului didactic | 
în învăţământul preuniversitar, susţinută la data de 
1 iulie 19712. Din nefericire, lucrarea menţionată n- 
a avut o logică cronologică şi nici nu s-a dovedit a fi 
autentică. Câţiva ani mai târziu, în 1979, istoria 
satului Priboieni avea să fie abordată ceva mai 
serios de către învățătorul lacov Cârciumărescu din 
Topoloveni, în lucrarea intitulată Comuna Priboieni. 
Fragment monografic3. În sfârşit, un alt învăţător 
care s-a arătat preocupat de istoria comunei sale a 
fost lon Florescu. Acesta a redactat Monografia 
comunei Priboieni sub directa îndrumare ştiinţifică şi 
metodică a fostului său profesor Mihai Maxim. 

Cea mai recentă micromonografie a comunei 
Priboieni a fost realizată de filologul şi profesorul 
universitar Gheorghe Pârnuţă, în colaborare cu 
economistul Dorina Panaitescu, în cadrul unei 
lucrări mai ample, intitulată Judeţul Muscel. 
Monografie -— istorică şi socială şi apărută la 
Bucureşti în anul 20015. 

Astăzi, comuna Priboieni, aflată în partea de est 
a judeţului Argeş, se învecinează la nord cu comuna 
Beleţi-Negrești, la sud cu satul Țigănești ce aparţine 
orașului Topoloveni, la est dincolo de dealul 
Săracului, se află satul Râncăciov, ce aparţine 
comunei Călinești, iar la vest cu comuna Bogați. 
Potrivit ultimului recensământ din anul 2011 ea are 
o populaţie de 3549 locuitori. 


Tradiţia locală despre 


întemeierea localităţii Priboieni 

Numele Priboieni ar proveni, potrivit unei legende 
consemnată de C. Rădulescu-Codin, de la numele 
unui oștean venit din localitatea Priboiu, judeţul 
Dâmbovița, oamenii denumindu-l Priboianul. 
Această ipoteză este susținută pe o legendă locală 
a lui Negru Vodă, venind din Făgăraș “după ce a 
învins pe ţătari, măreţul Luceafăr basarabesc a dat 
fiecărui oștean drept răsplată, câte atâta pământ, 

cât își va putea alerga calul într-o zi; și a gonit acel 
oștean calul din Sămăila a dat târcoale satului de 
azi și a luat bucăţica de moșie, stabilindu-se în 
partea  _Priboienilor numită Paraschivești și 
Oprești”6. 

Priboieni este un toponim format pe baza unui 
eponim Priboi (la origine, poreclă din apelativul 
priboi (unealtă cu care se găuresc curelele) și 
sufixul eni, care indică apartenenţa locală. De 
asemenea termenul de priboi este, după cât se 
pare, de origine sârbo-croată și el are mai multe 
sensuri: unealtă de fier în formă de bară, cu un 
capăt cronic, care serveşte, de obicei, la perforarea 
sau la lărgirea găurilor materialelor metalice; un băț 
lung, terminat la unul din capete cu un fel de 
măciulie, cu care se bat icrele pentru a le curăța de 
pielițe; plantă erbacee cu frunze plăcut mirositoare 
şi cu flori roşii sau albe (geranium macrorhizum); 
numele unui dans popular ori melodie după care se 
execută acest dans. Nu este exclus nici faptul că 
în limba slavă expresia priboi are accepțiunea de 
luptă8. 


Prima atestare documentară 


a Priboienilor 

Satul apare menţionat pentru prima oară în 
hrisovul din 23 mai 1515, prin care Neagoe 
Basarab, domnul Ţării Româneşti (1512-1521), îi 
întărea lui Alăman şi nepoților săi o parte de ocină 
la Alămăneşti, iar lui Cernica ocină în Priboieni, 
judeţul Muscel”. Putem presupune, aşadar, că la 
începutul secolului al XVI-lea exista la Priboieni o 
obşte sătească, membrii acesteia stăpânind în 
comun pământul, sub autoritatea unor „oameni buni 
şi bătrâni”] În ciuda inexistenţei dovezilor 
arheologice, unii cecetători au fost convinşi de 
faptul că zona din împrejurul Cârcinovului a fost 
mereu locuită !!. 

Istoria şi viaţa priboienilor poate fi reconstituită în 
linii generale, în raport cu celelalte sate ale Ţării 
Româneşti din acea perioadă, dar şi pe baza 
puţinelor mărturii documentare de care dispunem 
până la acest moment. Pornind de la evenimentele 
deosebite din viaţa oamenilor: naşterea, căsătoria, 
continuând cu o serie de sărbători din an, într-o 
singură legătură cu sărbătorile religioase, toate au 

găsit în spiritualitatea înaintaşilor, un adânc ecou12. 
De asemenea, una din instituţiile importante ale 
acestui sat a fost biserica, care ar fi fost construită în 
jurul anului 1600, în Priboienii de Sus, cum se 
numește astăzi parohia (pe partea stângă a 
Cârcinovului). Se pare a îi fost situată la poalele 
dealului Portarului, în punctul Valea Mâinii 3. Din 
cauza precipitațiilor abundente din anul 1690, 
cimitirul a fost mutat, în locul unde este și astăzi 
cimitirul bisericii Buna Vestire. Aceasta nu a fost 
singura biserică, fiind construită o a doua biserică 
sfințită: Numele Maicii Domnului în noiembrie 1752. 


Mărturii documentare 


despre Priboieni 

Într-o carte domnească de la Pătraşcu cel Bun, 
domnul Ţării Româneşti (1554-1557), datată 18 
februarie 1556, sunt menţionate numele unor săteni 
din Priboieni-Muscel: Vitan, Stoicuş, Drăghic şi 
Dragotă14. Însă cel mai important proprietar de la 
Priboieni, la vremea aceea, era un anume Stoica, 
„sluga domnului”. Domnul îi întărea acestuia mai 
multe ocine la Priboieni, după cum urmează: partea 
lui Radu şi a fiului său, Oprea, cumpărată de Stoica 
cu 100 de aspri; partea lui Stoica, respectiv „3 
locuri”, pentru care Stoica a plătit 100 de aspri. Mai 
mult, domnul i-a întărit lui Vlaicu, fiul lui Stoica, 
„ocină în Priboieni din partea lui Stan un loc”, pentru 
care a plătit 50 de aspri, precum şi „din partea lui 
Dragomir un loc”, pentru care Vlaicu a dat 40 de 
aspri '9. 

Despre existenţa unui anume Posea din Priboieni 
aflăm din cartea de întărire dată, la 11 iunie 1565, 
jupâniţei Neacşa, fiica lui Olac din laşi, juceţul 
Argeş, de către Petru cel Tânăr (1559-1568) 6, 

La 17 ianuarie «1571-1574» Alexandru Mircea 
domnul Ţării Româneşti (1568-1577) întărea lui 
Badea şi fiului său, popa Bădilă, ca „să-şi 
stăpânească ocina tatălui lor, Şerban din 
Priboiani”17. Câţiva ani mai târziu, la 15 aprilie 
1577, același domnitor întărea lui Stan şi fiilor săi 
„ca să-i fie ocină în Priboieni a patra parte din partea 
lui Dragotă, toată partea lui Stoica oricât se va alege 
din câmp şi din apă şi din pădure şi din sat”. Pentru 
această ocină din Priboieni, Stan a plătit lui Stoica, 
fiul lui Dragotă, suma de 1 070 de aspri!8. 

La începutul secolului al XVII-lea, mănăstirea 
Cotmeana deţinea la Priboieni-Muscel o parte de 
moşie cu rumâni. Unul dintre aceştia, anume Dănilă, 
avea să se răscumpere din rumânie şi să redevină 
om liber, adică „cneaz”, în vremea lui Alexandru lliaş 

(13 iunie 1617), el dând egumenului mănăstirii 
Cotmeana două vaci cu viței şi suma de 1 000 de 
bani de argint!9 Dintr-un document datat 3 
septembrie 1619 aflăm că satul Priboieni avea hotar 
cu satul Mălureni şi cu satul Albuteşti20, iar dintr-un 
alt document, datat ante 15 august 1629, aflăm că 
avea hotar şi cu satul Ţigăneşti2 |. Într-o carte 
domnească de întărire de la Radu Mihnea, domnul 
Ţării Româneşti (1620-1623), dată lui Neacşu 
logofăt din Beleţi, la 12 aprilie 1622, apare 
menţionat ca „megiaş”, adică vecin al acestuia, un 
anume „Daria din Priboiani”22. Era vorba, aşadar, 
de un proprietar liber, din satul Priboieni-Muscel. La 
2 ianuarie 1625, Alexandru Coconul, domnul Ţării 
Româneşti (1623-1627), întărea fraţilor Tatul şi 
Lăudat, feciorii lui lvaşco din Beleţi, mai multe 
proprietăţi, printre care şi „un ogor lângă mărăcinele 
Priboianilor din sus”, cumpărat, anterior, de Ivaşcu 
de la Stoica, fiul lui Bobe din Priboieni, cu suma de 
330 de aspri23. La 2 martie 1629, Alexandru lliaş 
dădea poruncă unor „megiaşi” (aici cu sensul de 
vecini) ai moşiilor din Ţigăneşti-Muscel, ale lui 
Necula şi Stan, respectiv lui Neagoe, fiul lui Calen şi 
lui Stan, fiul lui Şerbănel, din Priboiani-Muscel care 
se numărau printre „alţi bătrâni ai satului”, ca să 
aleagă părţile de moşie ale lui Stan, vărul Nenciului, 
tatăl Neculei”24. Un anume Stroia din Priboieni i-ar 
fi vândut jupânului Radu Gorun din Ţigăneşti, la 9 
aprilie 1633, mai multe locuri „alături de hotarul 
Ţigăneştilor”, în total 221 de stânjeni, pentru suma 
totală de 3 800 de aspri25. În opinia editorilor vol. 
XXIV Documenta Romaniae Historica, acest 
document ar fi un fals. 

În anul 1649 în Priboieni se vinde o moșie așa 
cum se poate observa și în documentul emis la data 
de 25 noiembrie, atunci când soţii Badea și Rada 
vând o moșie lui Simion şi fraţii lui „în hotarul Zatri, 
partea de cumpărătură și cea de zestre"26. De 
asemenea pe lângă această moșie mai existau și 
altele, cea pe care o deţinea Drujea și femeia lui și 
din „care vând «din Priboieni» 4 aspri” A 

În anul 1650 în Priboieni sunt date privind siliștele 
deţinute de anumiţi oameni așa cum Tudora și 
Dragna, „fiicele lui Stroe din Priboieni îi dau lui Radu 
un loc de siliște în sat'28, dar și Zapis al Dobrei cu 
Belea dețin o siliște „în Priboieni:"29. Un document 
din anul 1652 consemna despre o tocmeală a unor 
megieși, anume: „lovul, Mardarie, Stan și Sărbul din 
Priboieni, Vladul din Boari, Dragomir pârcălab, lon 
ot Mălureni, Pătru Călcescu”; din documentul 
respectiv aflăm că  Vladul Bădecelea le-a dat 
surorilor lui cea de-a patra parte din tot satul 
Priboieni30. 

Începând cu mijlocul veacului al XVII-lea, satul 
Priboieni avea să apară menţionat în documentele 
mânăstirilor de la Cotmeana și din Câmpulung. 
Aflăm, printre altele, că mănăstirea Câmpulung 
poseda livezi de meri și pruni în Priboieni3!. 
Cercetările noastre viitoare vor avea în vedere 
aceste aspecte. 

Istoria comunei Priboieni a reprezentat, de-a 
lungul timpului, un subiect interesant, care a atras 
atenţia mai multor învăţători și oameni de cultură 
locali, dornici de a-și cunoaște trecutul. Legenda 
care s-a vehiculat, de-a lungul secolelor, cu privire la 
începuturile acestui sat muscelean, este şi astăzi 
transmisă de bunici nepoților lor. 


Note: 

ileă Rădulescu-Codin, Monografia comunei Priboieni, 

Câmpulung, 1904. 
lon Florescu, Monografia comunei Priboieni-Argeş, 
Piteşti, 2015, p. 9. 

3lbidem. 

4Ibidem, p.10. 

SGheorghe Pârnuţă Dorina Panaitescu, Județul 
Muscel. Monografie -— istorică și socială, București, 
Editura Semne, 2001, p. 334-336. 

6pidem, p. 3. 

Olon Florescu, op. cit. , 2015, p. 28. 

11 Ibidem, p. 29. 

12Ibidem, p. 60. 

13/bidem, p. 79. 

14DRH, B, vol. V (1551-1565), întocmit de Damaschin 
Mioc şi Marieta Adam Chiper, Bucureşti, Editura 
Academiei R.S.R., 1983, doc. 64, p. 67. 

S/bidem. 

6bidem, doc. 322, p. 359. 

Amenajarea parcului Trivale 
la începutul secolului XX 


Prof. lulia MIELCESCU 


Colegiul Economic “Maria Teiuleanu” Piteşti 


Parcul Trivale, reprezintă, pentru piteşteni, un loc 
de odihnă, de promenadă, de distracţie, dar şi cel 
mai important rezervor de aer curat în faţa asaltului 
numeroşilor factori nocivi, care poluează zona. 
Deoarece pădurea Trivale se află la marginea 
oraşului, oficialităţile, împreună cu locuitorii, s-au 
străduit să transforme o parte a acesteia în parc 
pentru agrement, denumindu-l Parcul Trivale. 
Pentru aceasta, Primăria s-a adresat contelui 
Thadeus Graf Lubenschi din Austria, în vederea 
cumpărării unor arbori ornamentali, care să fie 
plantați în parc. Pentru mărirea suprafeţei parcului, 
Primăria a cheltuit însemnate sume de bani cu 
„exproprierea pentru utilitate publică” a unor 
terenuri particulare, pe care le-a cumpărat. 

În anul 1903, arhitectul peisagist Edouard Redont 
a făcut un plan de înfrumusețare a parcului, apoi a 
comandat în străinătate copaci ornamentali, pentru 
a fi plantaţi?. Zece ani mai târziu, arhitectul Eduard 
Pinard din Bucureşti s-a oferit să înfrumuseţeze 
parcul, prezentând Primăriei planul său. În şedinţa 
Consiliului Comunal din 28 mai 1913, s-au aprobat 
„lucrările de amenajare a Parcului Trivale şi facerea 
eleşteului, conform proiectului şi devizului 
prezentată. Cu ajutorul unor credite suplimentare, 
aprobate de Ministerul de Interne, s-au cumpărat şi 
s-au plantat flori, copaci ornamentali şi în Grădina 
Publică şi pe Bulevard. De asemenea, s-au 
comandat, la Bucureşti, 50 de bănci simple şi duble 
care au fost aşezate în Grădina Publică, pe 
Bulevard şi în Parc. 

La 12 aprilie 1906, Alexandru M. Vestimian şi 
inginerul arhitect al Comunei Constantin |. 
Gabrielescu au preluat de la Emanoil |. Negoescu, 
şeful Ocolului Silvic Trivalea, pe baza unui proces 
verbal, „unsprezece hectare şi nouă mii metri 
pătraţi, teren acoperit cu pădure şi poieni, în baza 
legii votate de Adunarea Deputaţilor de la 6 martie 
1906, promulgată în ziua de 12 martie 1906, prin 
Înaltul Decret Regal no.1315 şi publicat în Monitorul 
Oficial nr. 280/1906, teren necesar comunei Piteşti 
pentru lărgirea Parcului Trivalea"4. Emanoil |. 
Negoescu, şeful Ocolului Silvic Trivalea, a predat 
comunei Piteşti „terenul arătat mai sus, conform 
planului întocmit de noi, care a servit de bază la 

votarea legii de cedare, în mod gratuit, a acestui 
teren, plan pe care l-am aplicat astăzi pe faţa 
pământului, stabilind prin movile şi copaci despre 
stat, marcate cu ciocanul silvic circular P S. 144 
hotarul despărțitor între stat şi comună şi pe care 
plan l-am subscris ambele părți şi după care copie 
identică s-a liberat Primăriei Piteşti subscrisă de noi, 
pentru respectarea hotarelor'5. 

La 18 aprilie 1906, o „„publicaţiune” a Primăriei 
Piteşti îi anunţa pe piteşteni că „orice domn 
orăşean, orice familie poate să se preumble prin 
zisul parc, în orice zi, căutând numai a nu distruge 
plantaţia de răşinoase”. Totodată, au fost somaţi să 
înceteze cu distrugerile, căci vor fi aspru pedepsiţi: 
„Se aduce de asemenea la cunoştinţa tuturor 
mărginaşilor din jurul acestei proprietăţi, cari aveau 
obiceiul de a devasta pădurea, că vor fi urmăriţi şi 
aspru pedepsiţi pentru orice distrugeri făcute, fie în 
pădure, fie asupra semnelor despărţitoare între 
proprietatea comunei şi a statului'6. 

La data de 18 februarie 1910, Primăria Piteşti a 
solicitat din nou Ministerului Domeniilor să-i mai 
cedeze o suprafață de două hectare şi un sfert, 
porţiune formată doar din râpe şi văioage, dar foarte 
necesară pentru „a uni şoseaua existentă cu parcul 
dinspre platou”. Ministrul Domeniilor era rugat ca, 
până la terminarea formalităţilor de predare „să 
binevoiţi a dispune să ni se permită a continua şi pe 
terenul statului terasamentul pentru facerea acestei 
şosele, terasamente ce sunt ajunse până la hotarul 
proprietăţii statului..."7.. Ministerul Agriculturii şi 
Domeniilor a răspuns la 20 februarie, că a aprobat 
„a Vi se da în primire terenul în suprafaţă de 2 ha. 
2420 m.p. ce aţi cerut din proprietatea statului, 
pentru  complectarea  înfrumuseţării Parcului 
Trivalea... predarea de acum nu este decât 
provizorie, până când se va vota şi se va promulga 
legea”8. 

Picherul lon Gavriluţu, a cerut preşedintelui 
Comisiei Interimare a „Comunei Urbane Piteşti”, să 
aprobe cumpărarea „următoarelor piese” necesare 
„Grădinii Publice Trivalea” şi a Bisericii Sf. Nicolae, 
precizând şi costul lor în coroane: 150 Boxus 
sempervines (75 kr.), 4 buc. luniperus hibenica 
piramidales 80 cm. Înălţime (20 kr.), 4 buc. Boxus 

piramidalis 40 cm. înălţime (8 kr.), 4 buc. 
Aristelochia sypho-plantă urcătoare (8 kr.), 6 buc. 
Picea exelsa 1,80 m. înălţime (18 kr.), 3 buc. 
Hibiscus syriacus Jeanne d Arc (3 kr.), 3 buc. 
Hibiscus syriacus (2 kr.), Transport (134 kr.), 2 buc. 
Weigelia alba rosa grandiflora 
(1kr.), 6 buc. Picea pungens argentea (30 kr.), 4 
buc. Picea exelsa 2,50 m. (20 kr.), 4 buc. Picea 
punges 50 cm. (3 kr.), 4 buc. Chamocyparis 
lavsaniana (8 kr.), 4 buc. luniperus virginiana 1 m. 
(8 kr. -total 338 kr9). 

La 27 martie 1910, şefului Ocolului Silvic Piteşti i 
s-a trimis recipisa pentru plata „a 7000 arbuşti vii, 
brazi şi molizi' din pepiniera ocolului pe care-l 
conduce !“. Primăria oraşului Piteşti l-a rugat pe 
comandantul Regimentul „Radu Negru” ca muzica 
sa militară să cânte în Grădia Trivalea în toate cele 
trei zile ale Sfintelor Sărbători de Paşti. 

La 25 februarie 1910, din dispoziţia primarului, 
arhitectul Nicolae Bacria Constantinescu a înaintat 
„Devizul canalizării pârâului Trivalea pe porţiunea 
din dreptul canalului existent şi până dincolo de 
podişca Balasache, adică pe lungimea totală de 
374,70 metri, la un loc cu podurile peste care 
traversează strada Ştiubeu, prelungirea 
Bulevardului şi Ştirbei Vodă. Devizul lucrărilor s-a 
încheiat pe suma totală de 57960,07 lepÎl. La 5 
aprilie 1910, Ministerul de Interne a aprobat 
canalizarea unei părţi a pârâului Trivalea „cu 
observaţiunea făcută de Cosiliul Tehnic Superior”. 
Consiliul a hotărât ca proiectul să fie aprobat cu 
condiţia ca „placa de beton armat să aibă, în partea 
unde traversează Bulevardul Ferdinand grosimea 
de 24 cm. şi o secţiune de fier de 16 cm. pătraţi pe 
m.c. de placă, iar în celelalte părţi grosimea de 20 
cm. şi o secţiune de fier de 14 cm. pătraţi”! : 

În şedinţa extraordinară a Consiliului Comunal din 
17 mai 1910, s-au luat în discuţie cele cinci oferte, 
la care inginerul Dimitrie Dima ceruse un plus de 
10% peste preţurile devizului. Salvatore şi Emil 
Rassozza ofereau 12% sub deviz, inginerul 
Atanasie Şt. Bolintineanu oferea 18% sub deviz, 
inginerul Teodor Saidel oferea un scăzământ de 13 
lei şi 30 bani, iar Dinu Şerbescu şi Emilian Sicor 4 lei 
şi 50 bani. Evident că Primăria a ales oferta mai 
avantajoasă a inginerului Bolintineanu 3. La 30 mai 
1910, Ministerul Lucrărilor Publice a anunţat 
Primăria Piteşti că i-a pus la dispoziţie suma de 
23.920 lei, pentru construirea podului „Balasache”. 
Consiliul Central, cu unanimitate de voturi, a 
aprobat, la 15 iunie 1910, ca viitorul canal al 
pârâului Trivalea „să se încorporeze în sistemul 
general de canalizare al oraşului, dându-se spre 

executare d-lui antreprenor inginer At. Şt. 
Bolintineanu, cu un scăzământ de şaisprezece la 
sută sub preţurile unitare ale devizului” 4 La 3 
martie 1911, antreprenorul Bolintineanu se plângea 
Primăriei Piteşti că „în partea de la podişca lui 
Balasache spre Trivalea, vedem că locuitorii de prin 
prejur aruncă în albia canalului tot felul de murdării 
şi cadavre de animale care produc o infecţie 
periculoasă tuturor din vecinătate şi mai cu seamă 
la o mulţime de lucrători ai noştrii care muncesc 
zilnic în această parte şi a căror îmbolnăvire mi s-ar 
aduce o mare pagubă” !9. 

Prin procesul-verbal încheiat între Consiliul 
Comunal şi antreprenorul inginer Atanasie ŞI. 
Bolintineanu s-a confirmat că lucrările de canalizare 
ale „pârâului Trivalea, de la căminul vechi din strada 
Trivalea până la C. F. R. Piteşti - Curtea de Argeş, 
care fac parte din contractul pentru canalizarea 
Trivalei, s-au executat în bune condițiuni, conform 
Contractului şi Caietului de Sarcini”. La oferta lui 
George Stoenescu din Bucureşti de a livra plopi 
piramidali, ulmi şi tei de 4,6 m înălţime, Primăria 
Piteşti a decis să achiziţioneze doar 20 de plopi 
piramidali. Nicolae Filipescu, ministrul de Război, a 
semnat Decizia Ministerială nr. 766 din 9 decembrie 
1911, prin care „sub niciun cuvânt, nicio autoritate 
militară nu e îngăduită a ceda ca muzicile militare să 
cânte gratuit, fie chiar la serbări, baluri etc. 
organizate de societăţi de binefacere, de către 
comune sau judeţe” Colonelul Alexandru 
Băbeanu, comandantul Regimentului Argeş nr. 4, a 
solicitat Primăriei Piteşti să înscrie în bugetul pentru 
anul 1913-1914, suma de 8.006 lei pentru plata 
muzicii regimentului, deoarece „ținând cont de 
scumpirea traiului din timpurile de faţă, Regimentul 
este nevoit a plăti lefuri mult mai mari decât în anii 
precedenţi, spre a-şi angaja civilii necesari, pentru 
ca Muzica să aibă bune elemente, cu care să poată 
satisface pretenţiile publicului auditor” 17. 

În afară de aceasta, cheltuielile de întreţinere şi 
reparare a instrumentelor Muzicii, precum şi a 
„celorlalte  furnituri necesare pentru întocmirea 
notelor, reclamă anual sume foarte importante”. 
Rezoluţia a stabilit că având în vedere cheltuielile 
edilitare făcute de Comună, bugetul nu permite 
mărirea subvenţiei pentru Muzică. Comandantul 
regimentului Argeş nr. 4 a scris, la 17 martie 1913, 
Primăriei, că muzica va începe să cânte de la 14 
aprilie „deoarece în primele zile din această lună 
intrăm în Săptămâna Patimilor, pe de o parte, iar pe 
de altă parte, Muzica va fi nevoită a urma 
Regimentul în ţară în aceste zile. Programul zilnic 
va fi: duminica, marea şi joia, de la 8,30 - 11,30 a. 

m. în Grădina Publică; miercurea şi vinerea la 
Trivalea, în orele ce le veţi stabili Dv” 8. Contractul 
s-a încheiat, la 1 aprilie 1913, între Primăria Piteşti, 
reprezentată de primarul Alexandru Dumitrescu şi 
Regimentul Argeş 4, reprezentat de colonelul 
Alexandru Băbeanu şi prevedea că muzica urma să 
cânte în Parcul Trivalea după următorul program: 
între 1 aprilie şi 31 mai, miercurea şi vinerea după 
amiază, între orele 4-7; între 1 iunie şi 1 septembrie, 
miercuri şi vineri, de la 9-12 seara. 

La mijlocul lunii mai, inginerul Dumitrescu, şeful 
Serviciului Tehnic, solicita Primăriei Piteşti mai multe 
materiale lemnoase şi 7 kg. cuie, pentru „a se 
repara în Parcul Trivalea, toate podeţele, băncile 
etc. Precum şi de a se face din nou unele bănci pe 
alei”19. în iunie 1913, scările de ciment de la 
intrările în Bufetul Parcului Trivalea au fost reparate 
de către Mihail Zamfirescu. 

Pentru construirea unui pod de beton armat 
„peste Valea Trivăii din Parcul Trivalea”, inginerul 
Vasile Năsturaş a pretins Primăriei Piteşti, la 18 
septembrie 1913, suma 600 de lei. În baza cererii 
primarului de a se construi un pod de beton, în locul 
celui de lemn din Parcul Trivalea, „ai cărui piloți s- 
au putrezit şi ameninţă să cadă”, Consiliul Local, în 
majoritate, a aprobat suma de 600 de lei pentru 
plata proiectului. Publicaţia Primăriei Piteşti, din 24 
septembrie 1913, a anunţat scoaterea la licitaţie, 
pentru 9 octombrie, a construirii Podului de Beton 
din Trivalea Proiectul inginerului Năsturel 
cuprindea o deschidere a podului din Trivalea de 9 
m şi se ridica la suma de 22.500 de lei. 

La cererea primarului Alexandru Dumitrescu şi a 
secretarului Constantin M. Dumitrescu, Consiliul 
Local a aprobat, la 14 noiembrie 1913, în baza 
devizului inginerului Năsturaş, plata a 4.000 de lei, 
care vor fi folosiţi la primele cheltuieli pentru 
construirea podului şi anume fundaţiile şi cofragiile. 
În baza ofertei inginerului Dimitrie Dima, din Piteşti, 
de la 22 noiembrie 1913, de a executa cu 4.000 de 
lei, lucrările de fundaţii ale podului, prevăzute în 
proiect cu 4.385 lei, s-a hotărât, acceptarea ofertei, 
pentru că „timpul este înaintat şi având în vedere că 
D-sa este un specialist în executarea de poduri'21. 

La 3 decembrie 1913, Consiliul Local a fost de 
acord şi îl autoriza pe primar să trateze „cu d/. Dima 
executarea restului de lucrări, în marginea creditului 
acordat”. Într-o şedinţă extraordinară, din 8 
decembrie 1913, Consiliul Comunal Piteşti, a 
aprobat plata a 600 lei inginerului Vasile Năsturaş, 
pentru „proiectul, planul şi devizul Podului de Beton 
din Parcul Trivalea'22. La 4 ianuarie 1914, Primarul 
Alexandru Dumitrescu şi inginerul Dimitrie Dima, au 

încheiat un contract prin care Dimitrie Dima se 
obligă să execute, până la 1 aprilie, o parte din 
lucrările podului din Parcul Trivalea. Din lipsă de 
fonduri, lucrările au fost sistate, iar inginerul Dimitrie 
Dima, a renunţat la construirea podului. La 13 
aprilie, Consiliul Comunal a luat act de renunţarea 
inginerului Dima şi „aprobă a se construi un pod de 
lemn în Parcul Trivalea, în regie, cumpărându-se 
materialul ce va fi necesar'2%. 

Ca multe târguri din Muntenia, în prima jumătate 
a secolului al XIX-lea, Piteştiul era o localitate cu 
uliţe înguste şi fără utilităţi. Edilii oraşului au dorit 
modernizarea şi înfrumusețarea acestuia, acţiune 
care a decurs relativ lent din cauza lipsei fondurilor, 
a mijloacelor tehnice şi paradoxal, a opoziţiei unor 
cetăţeni. Ploile provocau uneori mari neplăceri 
localnicilor şi de aceea era necesară canalizarea şi 
pavarea unor străzi. O altă problemă a fost 
construirea unui pod solid peste râul Argeş. 
Posibilităţile tehnice relativ reduse, au făcut ca 
lucrarea să nu fie executată la termenul şi în 
condiţiile dorite de conducerea oraşului. În centrul 
preocupărilor, a stat şi înfrumusețarea urbei. Pe 
baza unui plan, a fost amenajat parcul Trivale, ca loc 
de relaxare şi promenadă pentru piteşteni. 
Amenajarea s-a realizat cu grijă şi profesionalism, 
rezultatul fiind un parc încântător şi foarte apreciat 
de localnici. 


Note: 
1Serviciul Judeţean Argeş al Arhivelor Naţionale fond 
Primăria Piteşti dos, 1/1901, f. 37. 
2ibidem, dos. 8/1903, f. 4 
Slbidem, dos. 5/1913, f. 19. 
4Ipidem, dos. 2/1906, f. 25; vezi şi Monitorul Oficial nr. 
280/1906, p. 3. 

S/pidem, f. 27. 
Gipidem, dos. 8/1906, f. 34. 
7ibidem, dos. 11/1910, f. 52. 
3/pidem, f. 53. 
9/pidem, f. 54. 
10/pidem, dos. 8/1910, f. 22. 
11 Ibidem, dos. 9/1910, f. 13. 
12ipidem, f. 14. 

3/bidem, f. 16. 
14/pidem, f. 18. 
19/pidem, dos. 3/1911, f. 4 
16/pidem, f. 6. 
17 Ibidem, dos. 2/1914, f. 33. 
18/pidem, dos. 7/1913, f. 4 
19/pidem, f. 6. 
20/pidem, f. 9. 
21/pidem, f. 14. 
22bidem, f. 18. 
23Ibidem, f. 21. 

MOTORSPORTUL ARGEŞEAN 
SE CONJUGĂ LA... TRECUT (XXI) 


La sfârșitul lui iunie anul acesta s-au împlinit 50 
de ani de la prima competiţie rutieră organizată în 
Argeş. Și nu a fost una oarecare, ci una 
grandioasă întrucât purta numele de Raliul 
României. Să facem un salt în timp și să vedem 
cum a fost atunci. 


PROLOG 


Campionatul Naţional de Raliuri, într-un format 
asemănător în linii mari cu cel de azi, a debutat în 
anul de glorie 1969. Îl diferea în mod esenţial de 
cele care i-au urmat prin faptul că fusese gândit ca 
ultima etapă, a cincea, să fie o adevărată finală. 
Astfel, după primele două raliuri din calendar, s-a 
alcătuit un clasament. La fel s-a procedat cu 
următoarele două etape. Așa încât au fost admiși să 
i-a startul la etapa finală, Raliul României, o 
adevărată bomboană pe tort, primii 25-30 clasaţi în 
fiecare din așa zisele „,semifinale”. Raliului 
României, o competiţie-maraton de circa 1600 km, îi 
fusese stabilit statul major în capitala Argeşului, ca 
un omagiu adus celor care de mai puţin de un an 
demaraseră producţia de autoturisme de oraş în 
ţara noastră. lar marele favorit la titlu absolut era 
echipajul piteștean Mircea llioaea-Gelu Man. 

În zilele premergătoare _startului, Piteştiul era 
parcă în sărbătoare, conectat deplin la grandoarea 
evenimentului. O mulţime imensă, superioară 
numeric celei de la un meci de fotbal, invadase 
„Strada Mare”. Curiozitatea le era stârnită de 
maşinile de concurs, parcate în jurul Casei Armatei. 
Renault-uri, BMW-uri, Fiat-uri de toate felurile 
captau atenţia. Printre ele, Daciile 1100 ale 
piteştenilor ţineau capul de afiş, produceau o 
puternică emulaţie, generau euforie. Atrăgeau ca un 
magnet. Din păcate, dacă la celelalte autoturisme 
puteau fi văzuţi şi sportivii în jurul lor, răspunzând cu 
amabilitate întrebările curioşilor, lângă maşinile 
uzinei era un singur sportiv: lon Răuţă. Fie că era 
„de serviciu”, ceilalţi fiind acaparaţi de familie sau 
prieteni, fie că avea o înclinaţie aparte spre „public 
relation”, „„Nelu” Răuţă, o figură agreabilă, nu era 
deloc jenat de lipsa companionilor săi. Din contră, 
era deosebit de volubil. Încât am putut să stau 
minute bune de vorbă cu el. 


ÎNCEPE SPECTACOLUL 


Startul festiv s-a consumat la uzina de 
autoturisme, la ieșirea pe faimoasa, încă de atunci, 

„Poartă 3”. Toate autoturismele, în frunte cu cele ale 
echipei U.A.P., au trecut printr-o mare de spectatori. 
14 km mai departe, din fața teatrului „Al. Davila” 
urma să se dea startul oficial. O competiție maraton 
de peste 1600 km, parcurși neîntrerupt în circa 30 
de ore, cu medii pe etape de regularitate de 50-65 
km/h (presa vremii), cu 5 probe de viteză în coastă: 
Mediaș, Obcina Feredeului, Măgura, Oituz, Pârâul 
Rece, plus circuitul de viteză de la Pitești, cu care se 
încheia întrecerea și campionatul pe acel an. 

Era vineri, 27 iunie. Acum exact 50 de ani! 
Plecarea primei mașini fusese programată pentru 
ora 17. Momentul la care s-a declanșat „nebunia”. 
Unul după altul, la interval de un minut, toți s-au 
lansat în parcurgerea „Marii bucle”. Exista o 
adevărată divizie de alergători cu vastă experienţă 
şi palmares prestigios. Adevărate autorităţi în 
materie. Marin Dumitrescu, un mare campion şi un 
adevărat meseriaş într-ale preparării maşinilor 
pentru raliuri, Florin Popescu, Viorel Marin, marea 
speranţă Eugen Ionescu Cristea, și alți câțiva. Era şi 
Aurel Puiu, un arhitect braşovean, care impresiona 
pe toată lumea atât în maşină, cât şi în afara 
acesteia. Figură distinsă, calmitate exemplară, rasă. 








Sir flarărre: 


























Traseul circuitului de viteză de la Pitești 

Stil de conducere elegant, impetuos şi extrem de 
eficace. El era campionul acelor ani. Primul campion 
după reluarea întrecerilor. Campion în urma unei 
singure curse, Raliul României din 1967! Așa 
decisese forul sportiv al vremii, ca învingătorul să fie 
declarat campion absolut. Puiu era adversarul lui 
llioaea la râvnitul titlu. 


DUELURI LA BAIONETĂ 


lată cum cum au evoluat ostilitățile între cei doi 
protagoniști, unele bătălii desfășurate în plină 
noapte. Cronica timpului ne dezvăluie că pe primele 
trei din cele cinci întreceri de viteză în coastă 
prevăzute în program, Mircea llioaea s-a bătut 
admirabil cu Florin Popescu, al cărui Renault 8 
Gordini trimitea la sol de două ori mai mulţi cai- 
putere decât Dacia sa. lar Puiu Aurel, rivalul său la 
titlu, avea faţă de el doar două secunde avans. 
Secunde ce nu reprezentau mare lucru. Doar un 
imbold moral deloc neglijabil. Care-i dovedea 
piteşteanului că se poate. 


CA ÎN TRAGEDIILE ANTICE 


Urma proba numărul patru, urcarea Oituzului, 
venind dinspre Moldova. Un traseu pe care llioaea îl 
parcursese de zeci de ori până atunci. Un traseu 
familiar, „de casă”, putem zice că-i venea ca o 
mănuşă. Aici, strategul din el decide să angajeze 
bătălia decisivă. Să obţină un ecart de timp suficient, 
care să-l pună la adăpost de neajunsurile pe care i 
le putea produce circuitul din Piteşti, ştiindu-și 
reticienţa pentru astfel de întreceri. Altfel spus, 
dorea să-şi asigure supremaţia de o aşa manieră 
încât ea să nu-i fie afectată de foarte posibila 
înfrângere în faţa lui Aurel Puiu, pe străzile 
Piteştiului. 

În aşteptarea startului „pe Oituz”, inginerul Mircea 
llioaea îşi uşurează la maximum maşina. Mi-a 
declarat, peste timp: „Am aruncat până şi pantofii”! 
Dar şi benzina, îşi aminteşte lon Giîrjoabă. O decizie 
halucinantă, din categoria celor ce schimbă 

piteştenilor llioaea şi Man atacă demenţial virajele. 
Agilitatea pe care le-o conferă “uşurarea” le creează 
celor doi o stare vecină cu euforia. Erau de acum 
siguri că n-au greşit. Erau aproape convinşi că vor 
câştiga. 

Mai puţin de un km. până la sosire. Dacia 1100 
parcă nu rulează, parcă zboară cu aripi de înger. 
Mircea atacă în forţă unul din ultimele viraje, dar 
motorul începe să... „tuşească”, şi curând se 
opreşte!? Lovitură de teatru! Iniţiativa de a arunca şi 
benzina se dovedeşte a fi fost nefericită. Chiar 
fatală! „Un litru îmi mai trebuia”, recunoaşte autorul, 
cu o amărăciune ce nu poate fi disimulată nici după 
ani buni de atunci. „M-am învins cu propriile mele 
arme”, este concluzia sa asupra acelui moment 
terifiant, în care o soartă injustă l-a făcut să plonjeze 
din înaltul cerului, direct în infern. A pierdut minute 
bune până a primit nişte benzină, cu care să-şi 
încheie proba. l-a adus-o colegul său de echipă, 
marele sufletist care a fost Gigi Morassi. Care nici el 
nu a fost prea fericit în acea probă. După ce a trecut 
linia de sosire, „nenea” s-a dus pe jos şi i-a dus un 
bidon cu lichidul atât de fatal. Au trecut minute bune 
până a parcurs acele ultime sute de metri, câte mai 
rămăseseră. Au trecut pe lângă el şi mulţi alţi 
concurenţi, în cele 18 minute cât a stat pe probă!! 

Sub impulsul nervos al mezaventurii, la Pârâul 
Rece, tot pe probă şi acolo, exagerează într-un viraj 
şi loveşte maşina. Nu hotărâtor. Nu o face „praf', dar 
mai pierde circa un minut. Care oricum nu mai 
conta. Și în loc să ajungă la finiș în fruntea rivalului 
său la titlu, llioaea sosește ultimul! 

Cursa în sine, în care toată suflarea argeşeană 
implicată direct sau nu îşi pusese speranţa în 
victoria noilor idoli, nu s-a finalizat aşa cum şi-a dorit 
şi imaginat. Cu toate că se luptase homeric, de la 
egal la egal cu Puiu Aurel, Mircea llioaea a făcut 
acea incredibilă eroare. După care gongul a bătut 
încheierea raliului atât de plin de speranţe, dar cu un 
final demn de tragediile antice pentru cuplul 
piteștean. Jocurile se încheiaseră. Era 28 iunie. 





hotărâtor soarta PI 
evenimentelor. Teoretic, 
Mircea nu greşise cu nimic. Pi 
Intrunise toate condiţiile | 
pentru a se impune în faţa 
rivalului. Poseda o opţiune 
serioasă în dobândirea 
victoriei. Cel puţin teoretic! [3. 
Desigur, exista şi un risc. De | 
moment şi el doar prezumtiv. | 
Se dă startul. Dacia 














Startul „ă la Le Mans”. 
In prim-plan, Răuță. 
(Foto - presa vremii) 


— .—— 

Mai rămânea o probă, circuitul de viteză din ziua 
următoare. 


29 iunie 1969 


Iluzii şi deziluzii. Tumult şi pasiune. Mari amatori 
ai sportului cu motor, piteştenii se înşiră în număr 
impresionant de-a lungul circuitului stradal, având 
satisfaţia de a fi martorii unor dispute 
spectaculoase, dueluri la baionetă, uneori chiar 
fratricide. 

Senzaţii tari. Plăceri explozive. Ritmul cardiac se 
acorda cu cel al motoarelor. Urechile jubilează la 
fiecare accelerare sau frânare violentă. Acestea au 
fost trăirile formidabile ce au mai îndulcit 
amărăciunea celor prezenţi. Cu un start â /a Le 
Mans a acelor vremuri, dat la serii de către patru 
maşini din faţa Bisericii catolice, cea mai 
memorabilă figură dintre localnici a făcut-o tot „Nelu” 
Răuţă. Aflat într-o formă splendidă, acesta l-a 
urmărit ca o umbră pe faimosul Marin Dumitrescu, 
pilot de mare clasă, care conducea cu o extremă 
abilitate un Fiat 850 Spider deosebit de performant. 
Pe tot timpul întrecerii, Răuţă a mers ca sudat de 
„nea Marin”. Mai mult nu putea spera. Să stai în 
spatele acestuia, era un lucru! Să-l depăşeşiti, era 
cu totul altceva! Şi aşa, prestaţia sa a fost de mare 
spectacol, un răspuns la manifestările de simpatie şi 
încurajările frenetice ale fanilor piteşteni. Locul trei 
în clasamentul general al cursei de viteză şi al 
patrulea într-un astfel de raliu, sunt rezultate mai 
mult decât entuziasmante. 

Senzaţii intense a oferit asistenţei şi Gh. Morassi, 
care s-a bătut cu un curaj admirabil la volanul unei 
maşini a cărei roată stânga-spate fula îngrozitor, ca 
urmare a unui contact intim cu o bordură. lar fratele 
acestuia a fost tot timpul presat de temerarul lon 
Giîrjoabă. 

Când zgomotul motoarelor a încetat şi vraja 
trăirilor halucinante s-a sfârşit, realitatea s-a ivit în 
toată cruda sa brutalitate. Campionatul fusese jucat 
fără succes pentru sportivii şi formaţia fanion a 
Argeşului. Întâlnirea cu titlul se amâna pentru altă 
dată. Până atunci, va fi doar un vis inaccesibil. 


Clasament general 


Raliul României 
1 - F. POPESCU-V. MARIN (R8 Gordini) 
2 - A. Puiu-C-tin Pescaru (R10) 
3 - M. Dumitrescu-P. Vezeanu (Fiat 850 Sport) 
4 - ION RĂUŢĂ-ION GÂRJOABĂ (Dacia 1100), 
(loc 2 la clasa), (U.A.P.) 


37- M. llioaea-G. Man (Dacia 1100), (U.A.P.) 

CINE ERA 
ACEST MIRCEA ILIOAEA? 


Să-l cunoaştem mai bine pe cel dintâi argeşean 
care a dovedit că poate fi mai bun decât toţi ceilalţi. 
Din toată ţara. Sau, mai elaborat spus, primus inter 
pares, nimeni altul decât Mircea llioaea. Moldovean 
de origine, născut în 1938, a absolvit cursurile 
Facultăţii de Mecanică ale Politehnicii bucureştene. 
Peste ani va mărturisi că nu a învăţat meserie acolo, 
pentru că o ştia de acasă. Acolo a deprins doar 
latura ştiinţifică a acesteia, fiind pe tot parcursul 
carierei profesionale dominat de dualismul cauză- 
efect. Pe care l-a utilizat în toate acţiunile sale. 
Inclusiv în competiţiile auto. În fapt, chiar aceasta ar 
fi fost motivaţia, spune el, pentru care s-a angrenat 
în curse. Să le facă pe criterii cât mai precise, cât 
mai academice, dacă termenul nu e cumva prea 
pretenţios. Ştia să conducă de la o vârstă la care 
alţii abia se încumetau să se urce pe o trotinetă sau 
triciclu. A condus zi-lumină maşini mari, pe şantierul 
hidrocentralei de la Bicaz, unde tatăl său era şofer. 
Atunci n-avea carnet, dar cine te întreba acolo de 
aşa ceva? Mai târziu, când a avut dreptul să 
utilizeze drumul public, a schimbat categoria, a 
trecut pe autobuz. Tot ca “rezervă” a tatălui său. 
Talentul şi experienţa îi erau cunoscute şi 
recunoscute de toţi din Uzina de Autoturisme de la 
Colibaşi. De aici şi o puternică autoritate morală şi 
profesională asupra celorlalţi. Din nefericire, cariera 
sa se va dovedi fulgurantă. 


UN VIRAJ 
Îl POARTĂ NUMELE 


Tot perfecțiunea o va căuta pilotul piteştean şi la 
Mateiaş, în toamna lui 1969, într-o zi ce se va 
dovedi mai mult decât neagră. S-a întâmplat în 
preziua cursei de viteză în coastă, ce se organiza pe 
încântătorul traseu muscelean, echivalent la noi cu 
ceea ce este Spa-Francorchamps în Formula 1. Pe 
atunci nu se închidea circulaţia decât în timpul 
cursei propriu-zise. Altfel, fiecare se descurca cum 
putea. 

Cum maşinile Dacia 1100 nu aveau turometru, îşi 
procurase unul “portabil”. Împrumutat de la un 
essayeur de la pistă. Cu ajutorul căruia aceştia 
reglau ralentiul. El nu asta intenţiona. Voia să 
exploateze motorul la parametrii săi maximi, dar fără 
a trece dincolo. Inconvenientul era că aparatul nu 
avea firele de conectare suficient de lungi, încât, 
pentru a-i fi citite indicaţiile, trebuia să stai aplecat 
peste spătarul scaunului-faţă. Şi cine din maşină 
putea adopta o asemenea poziţie? Desigur, nu 
pilotul. A făcut-o navigatorul. Pe un asemenea 
traseu, la care pericolul putea apărea oricând şi de 
oriunde, la o urcare mai virilă, llioaea, un pilot de 
excepţie, care părea călăuzit de un destin măreț, un 

atacant prin excelenţă, de o adresă demoniacă, ce 
friza întotdeauna frontierele nebuloase ale limitei, 
intră “în scurt” în depăşirea unui camion. Deşi 
următorul viraj era destul de aproape, nu s-ar fi 
întâmplat nimic dacă din faţă nu apărea un Fiat 
1800. La vederea acestuia, pentru a evita o 
coliziune frontală, pilotul apasă acceleraţia până la 
planşeu. Manevra îi reuşeşte, dar un uşor acroşaj la 
o asemenea viteză duce la pierderea controlului 
Daciei 1100. Care rulează haotic până la un parapet 
în care îşi încheie evoluţia. Şi unde destinul 
hotărâse să se consume tragedia dispariţiei 
navigatorului acestuia. Mulţi ani, în folclorul 
automobiliştilor, virajul cu pricina era cunoscut drept 
“virajul lui llioaea”. 


TRAVERSAREA DEŞERTULUI 


Pentru Mircea însă, ceea ce a urmat nu e de dorit 
nimănui. Au fost ani de tensiuni şi stres. De procese 
interminabile datorate accidentului, cărora li s-au 
adăugat altele, conjugale. A trecut prin crize morale 
şi psihologice pronunţate. Au fost ani sabatici pentru 
sportivul spectaculos, impulsiv, dar extrem de 
eficient, care a declanşat scânteia cu efect de “big- 
bang” pentru  automobilismul argeşean. O 
adevărată stea a pilotajului, care şi atunci când nu 
era într-o zi de excepţie, era mult mai bun decât cei 
mai mulţi. Întâiul maestru al automobiliştilor de pe 
aceste meleaguri avea să fie ţinut ani buni departe 
de sportul care-l acaparase. În care ştia că poate fi 
cel mai bun, dar n-a putut să dovedească, fiindcă 
soarta-i întorsese spatele. În campionat a revenit 
abia în 1975. În prima cursă, “Raliul Iaşului”, a 
câştigat clasa în care era încadrat. O revenire 
încurajatoare pentru pilot. Dar fără continuare!? 


ÎNTOARCEREA ARMELOR 


În clipa în care la Bucureşti se înființează 
“Institutul Naţional de Motoare Termice”, inginerul 
Mircea llioaea nu are nicio ezitare şi părăseşte 
Colibaşi-ul. Şi echipa de curse a acesteia. Dar nu şi 
competiţiile. În secunda a doua după debarcarea sa 
la INMT când, cum ar zice unii, “nici nu se uscase 


bine cerneala pe cartea de muncă”, “pune” de 

Campionii anului și învingătorii 
raliului. De la stg. la dr.: 
Constantin „Titi” Pescaru, 
5. | Aurel „Bubi” Puiu, Viorel Marin, 

i Florin Popescu. 
(Foto - presa vremii) 

















îndată de o echipă destinată 
competiţiilor. Nici nu ne-am fi 
putut imagina altceva. Ceea ce va 


= nimic de-a face cu "Argeşul 
automobilistic”, dar merită menţionat, pentru că 
llioaea a fost unul "de-al nostru”. Cu care am pornit 
la drum. Merită, pentru a vedea ce poate face voinţa 
câteodată. Pentru ai admira cutezanţa de a provoca 
şi înfrunta un titan al vremii, care devenise I.A.P-ul 
în curse. 

Gelu Man (în stg. foto) 
și Mircea llioaea, favoriţii care... 
s-au învins singuri! 











Aici e întreaga frumuseţe a demersului său tehnic 
şi sportiv. Şi nu putem să nu-i urmărim cariera până 
la finalul ei. A cărei perlă a coroanei va fi titlul de 
campion absolut, pe care-l va reuși în 1980. Pe 
care- | dominase copios, încât cu toată absenţa sa 
la ultima etapă nu mai avea cum să-l piardă. La 
care visase atâţia ani. Pentru care se pregătise cum 
nimeni nu o mai făcuse. La care talentul 
incontestabil îi dădea dreptul. 

Ce a urmat după, nu a fost nici măcar stălucitor. 
În plus, condiţiile socio-economice din România 
începuseră să se degradeze, influențând nefast 
posibilităţile materiale ale echipei, al cărui membru 
fondator era. Totul devenea tot mai frustrant pentru 
el, iar undeva, pe la finalul lui '82, a oprit definitiv 
motorul. La capătul unui asemenea cariere de 
excepţie, a ajuns la o constatare ce poate fi 
considerată un veritabil aforism, dată fiind 
personalitatea autorului acesteia. Mircea, dixit: “să 
faci treabă cu orice preţ, e o greşeală”. Acesta a fost 
marele Mireca llioaea, în una din activităţile sale. 

51 de ani 
de 
automobile 
la Pitești 


Uzina de Autoturisme 
Piteşti - Dacia - a luat 
naştere în 1966 la 
Colibași (astăzi Mioveni), 
județul Argeș, având la 
bază un acord între 
autorităţile comuniste și 
producătorul francez de 
automobile Renault, ce 
prevedea asamblarea 
unui model Renault sub 
marca Dacia. 

Construcţia Uzinei de 
Autoturisme Mioveni a 
început în 1966. 

La 20 august 1968 
este tăiată panglica 
inaugurală a uzinei și se 
începe producţia 
modelului Dacia 1100, un 
model sub licenţa Renault 
R8. Primul automobil ieșit 
pe poarta fabricii a fost 
făcut cadou președintelui 
Republicii Socialiste 
România de atunci, 
Nicolae Ceaușescu. 
(ro.wikipedia.org) 


1. Nicolae Ceauşescu la 
volanul primului 
autoturism Dacia 1100, cu 
prilejul vizitei de lucru a 
conducătorilor de partid şi 
de stat la Uzina de 
autoturisme Piteşti. (20 
august 1968). Fotografia 
H4G506, Cota: 169/1968. 

2. Secretarul general al 
C.C. al P.C.R. taie panglica 
inaugurală a Uzinei de 
autoturisme Piteşti. (20 
august 1968) Fotografia 
H4G507, Cota: 170/1968 

3. Cuvântarea lui 
Nicolae Ceauşescu, 
secretarul general al C.C. 
al P.C.R., la mitingul de la 
Uzina de autoturisme, cu 
prilejul vizitei în zonele 
industriale ale oraşului 
Piteşti. (20 august 1968). 
Fotografia 4/G505, Cota: 
168/1968 


Fotografii: Fototeca online a 
comunismului românesc 
(http://Wwww.fototeca.iiccr.ro) 

